στηθάγχη: Το «ταξίδι» του Λόρκα στην ελληνική μουσική - Μια διαδρομή στο μελοποιημένο, από Ελληνες συνθέτες, έργο του Φεντερίκο Γκαρθία Λόρκα\nΤο «ταξίδι» του Λόρκα στην ελληνική μουσική - Μια διαδρομή στο μελοποιημένο, από Ελληνες συνθέτες, έργο του Φεντερίκο Γκαρθία Λόρκα\nΝίκος Γκάτσος - Μάνος Χατζιδάκις, δημιουργοί της\nπρώτης ελληνικής μελοποίησης του Λόρκα\n«Στο μαύρο το φεγγάρι/ σπιρούνια των ληστών αρχίζουν τραγούδι/ Μαύρο πουλάρι πού πας τον νεκρό σου καβαλάρη; /Σκληρά είναι τα σπιρούνια του ακίνητου ληστή/ κρύο πουλάρι τι άρωμα ανθισμένου μαχαιριού! / Στο μαύρο το φεγγάρι ματώθηκε η πλαγιά της Σιέρα Μορένα/ μαύρο πουλάρι πού πας τον νεκρό σου καβαλάρη;/ Η νύχτα σπιρουνίζει τη μαύρη της κοιλιά κεντώντας αστέρια/ κρύο πουλάρι τι άρωμα ανθισμένου μαχαιριού! /Στο μαύρο το φεγγάρι μαζί με μια κραυγή, φωτιά του θριάμβου/ Μαύρο πουλάρι πού πας τον νεκρό σου καβαλάρη;» («Το τραγούδι του καβαλάρη», Μουσική: Γιάννης Γλέζος, απόδοση: Λευτέρης Παπαδόπουλος, πρώτη εκτέλεση: Γιάννης Πουλόπουλος)\nΣτην ποίησή του φώλιασε η ψυχή της Ανδαλουσίας. Ανθρωποι, πόθοι, πάθη, έρωτες, αγώνες, παραδόσεις, φύση ήταν ο μαγικός ιστός πάνω στον οποίο ο Φεντερίκο Γκαρθία Λόρκα ύφανε την οικουμενική, αθάνατη ποίησή του. Στα μόλις 38 χρόνια της ζωής του, ο μεγάλος Ισπανός ποιητής πρόλαβε να δημιουργήσει ένα σπουδαίο έργο, που διακρίνεται από βαθιά νοήματα, πανανθρώπινη δυναμική, αμεσότητα, λυρισμό, γλωσσικό πλούτο. Ο Λόρκα πρωτοείδε το φως πριν εκατόν δέκα χρόνια (5 Ιούνη 1898) στο χωριό Φουέντε Βακέρος, λίγα χιλιόμετρα έξω από τη Γρανάδα. Κι εκεί, κοντά στη Γρανάδα, στο χωριό Βιθνάρ, κοντά στην «Πηγή των Δακρύων» βρήκε τραγικό θάνατο πριν από εβδομήντα δύο χρόνια, το πρωινό της 19ης Αυγούστου 1936, δολοφονημένος από τους φαλαγγίτες του δικτάτορα Φράνκο.\nΟ ποιητής, που μέσα από την ποίησή του «τραγούδησε» την αγάπη αλλά και το θάνατο, εκείνος που μίσησε το δεσποτισμό και την εκμετάλλευση ανθρώπου από άνθρωπο και όρθωσε το ανάστημά του σε κάθε μορφή αδικίας, αγαπήθηκε ιδιαίτερα στη χώρα μας. Οχι μόνο μέσα από τα μεταφρασμένα έργα του (ποιήματα και θεατρικά) αλλά και μέσα από τα δεκάδες υπέροχα τραγούδια του. Ο Λόρκα είναι ίσως ο πλέον μελοποιημένος ξένος δημιουργός από Ελληνες συνθέτες με αποτέλεσμα η ποίησή του ν' απλωθεί και ν' αγαπηθεί σε ακόμη πλατύτερα στρώματα της ελληνικής κοινωνίας. Η δύναμη, το περιεχόμενο της ποίησής του ενέπνευσαν Ελληνες δημιουργούς, που απέδωσαν το λόγο του στην ελληνική γλώσσα και τον μελοποίησαν με τέτοιο τρόπο που τον έκανε «δικό μας». Γέννημα ενός τόπου όπου το ποίημα είναι τραγούδι και το τραγούδι πόνος και αγάπη, ο Λόρκα είχε και ο ίδιος στενή σχέση με τη μουσική. Είναι φανερή, εξάλλου, η επίδραση που άσκησαν τα λαϊκά τραγούδια της Ανδαλουσίας στο σύνολο του καλλιτεχνικού του έργου. Τα περισσότερα ποιήματά του μελοποιήθηκαν, ενώ ο ποιητής ασχολήθηκε με την κιθάρα, το παραδοσιακό όργανο έκφρασης της ανδαλουσιάνικης ψυχής.\nΤο ελληνικό μουσικό «ταξίδι» στον ποιητικό κόσμο του Λόρκα ξεκίνησε με τον Μάνο Χατζιδάκι, ο οποίος μελοποίησε τον «Ματωμένο Γάμο». Η γνωριμία του με το έργο έγινε μέσω της μετάφρασης του Νίκου Γκάτσου (1945). Οι στίχοι επηρεάζουν, συναρπάζουν τον νεαρό Ελληνα συνθέτη, που αρχίζει μέσα του να σχηματίζει τη μουσική. Αργότερα έλεγε ότι «όπως ο Γκάτσος θέλησε να μεταφυτέψει τις ισπανικές προσωδίες στους λαϊκούς ποιητικούς ρυθμούς της γλώσσας μας, έτσι κι εγώ προσπάθησα να προεκτείνω τους ρυθμούς αυτούς στις παντοτινές πηγές της νεοελληνικής ευαισθησίας». Το έργο πρωτοπαρουσιάστηκε από το «Θέατρο Τέχνης» το 1948, σε σκηνοθεσία Κάρολου Κουν, με τα τραγούδια «Τώρα νυφούλα μου χρυσή», «Νανούρισμα», «Γύρνα, φτερωτή του μύλου», «Κουβάρι, κουβαράκι», «Ηταν καμάρι της αυγής» να αποτελούν την έκφραση μιας πραγματικής δημιουργικής αφομοίωσης του ελληνικού παραδοσιακού μέλους, προσδίδοντας στο λόγο του ποιητή την απαιτούμενη ένταση που του αρμόζει. Η σχέση του Λόρκα και των τραγουδιών του με τους Ελληνες συνθέτες αρχίζει... Ο «Ματωμένος γάμος» του Μάνου Χατζιδάκι θα κυκλοφορήσει στη δισκογραφία πολλά χρόνια αργότερα, το 1965, με ερμηνευτή τον Λάκη Παππά. Ο μεγάλος Ελληνας συνθέτης θα μελοποιήσει και πάλι Λόρκα, το τραγούδι «Πέρα στο θολό ποτάμι» (απόδοση Νίκος Γκάτσος), που συμπεριέλαβε στον κύκλο «Ο Μεγάλος Ερωτικός», με ερμηνεύτρια τη Φλέρυ Νταντωνάκη.\nΗ επόμενη «συνάντηση» του Ισπανού ποιητή με την ελληνική μουσική γίνεται το 1967, χρονιά που ο Μίκης Θεοδωράκης μελοποιεί το «Romancero Gitano» («Τσιγγάνικες Παραλογές») - είναι η τελευταία σύνθεσή του πριν τη δικτατορία. Το έργο είχε ήδη μεταφράσει ο Οδυσσέας Ελύτης, ο οποίος απέδωσε ελεύθερα επτά από τα ποιήματα για να γίνουν τραγούδια. Τα τραγούδια «Του ανέμου και της παινεμένης», «Η καλόγρια η τσιγγάνα», «Η κυρά παντέρμη», «Ο Αντόνιο Τόρες Χερέδια στο δρόμο της Σεβίλιας», «Ο θάνατος του Αντόνιο Τόρες Χερέδια», «Του πικραμένου», «Χαμός από αγάπη» ερμηνεύει η Αρλέτα. Η επιβολή της δικτατορίας δεν επέτρεψε τη δισκογράφησή τους, που στην Ελλάδα έγινε πολύ αργότερα, το 1975 με την Μαρία Φαραντούρη και το 1978, με την Αρλέτα. Το έργο γνώρισε δύο ακόμη ηχογραφήσεις στο εξωτερικό (1970, Παρίσι και 1971, Λονδίνο) με ερμηνεύτρια την Μαρία Φαραντούρη - η δεύτερη πιο «κλασική», με τον διεθνούς φήμης κιθαριστή Τζον Γουίλιαμς να τη συνοδεύει στην κιθάρα. Αργότερα, το 1986, ο Μ. Θεοδωράκης μελοποιεί το «Σαντιάγκο» σε ποίηση Λόρκα (απόδοση Μιχάλη Μπουρμπούλη), που ηχογραφείται την ίδια χρονιά, με ερμηνευτή τον Ζωρζ Μουστακί, στο δίσκο «Ενας ποιητής στη Νέα Υόρκη».\nΑριστούργημα της παγκόσμιας ποίησης, ελεγεία για το θάνατο στην αρένα του φίλου του, αντιφρανκιστή ποιητή και λαοφιλή ταυρομάχου, Ι. Σ. Μεχίας, αποτελεί το έργο του Λόρκα «Θρήνος για τον Ιγνάθιο Σάντσεθ Μεχίας». «Πέντε η ώρα που βραδιάζει./ Πέντε ακριβώς, την ώρα που βραδιάζει./ Φέρνει έν' αγόρι το νεκροσέντονο/ (...) Βουβοί σύντροφοι στ' άχαρα σοκάκια/ (...) Κι εσύ του πόνου ω μαύρε ταύρε! Αίμα του Ιγνάθιο παγωμένο!/ Αηδόνι στην καρδιά του μέσα!/ Οχι!/ Δε θέλω να το βλέπω!». Μεταφρασμένο στα ελληνικά από τον Νίκο Γκάτσο, το συγκλονιστικό έργο μελοποιείται από τον Σταύρο Ξαρχάκο (1969). Τότε αποδόθηκε από μικρό συγκρότημα λαϊκών οργάνων, έναν βαρύτονο και έναν αφηγητή, τον Κώστα Πασχάλη και τον Μάνο Κατράκη, αντίστοιχα («Το χτύπημα κι ο θάνατος», «Το σκόρπιο αίμα», «Σώμα στην πέτρα», «Ψυχή φευγάτη»). Ο συνθέτης συνέχισε να εργάζεται πάνω στο έργο, ώσπου αυτό να πάρει την τελική του μορφή, αυτή της λυρικής τραγωδίας σε δύο πράξεις και έξι εικόνες, για συμφωνική ορχήστρα, χορωδία, μέτζο σοπράνο και αφηγήτρια, που παρουσίασε πριν λίγα χρόνια.\nΑπό τις ευτυχέστερες στιγμές της μελοποίησης του Λόρκα στη χώρα μας αποτελεί ο εξαιρετικός δίσκος «Αχ έρωτα» του Χρήστου Λεοντή, που κυκλοφόρησε το 1974 - κι εδώ η απόδοση των ποιημάτων έγινε από τον Λευτέρη Παπαδόπουλο. Από τους πιο γνωστούς και διαχρονικούς δίσκους στη μουσική μας Ιστορία, είναι μια «συνάντηση» που αναβλύζει από το λυρισμό, τόσο του Ισπανού ποιητή όσο και του Ελληνα συνθέτη. Τα υπέροχα τραγούδια - ανάμεσά τους τα διαλεχτά «Παραμύθι», «Αβάσταχτο να σ' αγαπώ», «Λούζεται η αγάπη μου», «Μέρα γεμάτη θλίψη», «Αχ έρωτα» κ.ά. - σφραγίστηκαν από τις εκπληκτικές ερμηνείες του Μανώλη Μητσιά και της Τάνιας Τσανακλίδου.\nΑπό την πληθώρα των μελοποιημένων από Ελληνες συνθέτες έργων του Λόρκα σημειώνουμε, επίσης τα: «Ασμα Ασμάτων» της Τερψιχόρης Παπαστεφάνου (1972). Η Χορωδία Τρικάλων ερμηνεύει το «Τραγούδι του δρόμου». «Η κιθάρα» του Αντώνη Πελεκάνου (1987) με ερμηνεύτρια την Μαρία Αριστοφάνους. «Τραγούδια για φωνή και πιάνο» του Γιώργου Κουρουπού (1988), με ερμηνευτή τον Σπύρο Σακκά (Παραλλαγές», «Πέθανε την αυγή», «Αποχαιρετισμός» κ.ά.). «Σονέτα του σκοτεινού έρωτα» του Δημήτρη Μαραμή (2004), σε μετάφραση Σωτήρη Τριβιζά, με ερμηνευτή τον Μίνωα Θεοχάρη («Η νύχτα δίψασε για ίσκιους», «Νεράιδα», «Γλυκό παράπονο» κ.ά.). «Νυχτολούλουδο» της Θεοδώρας Κουτσοβαγγέλη (2000). Ερμηνεύουν: Ατλαντίδα, Ορφέας, Θ. Κουτσοβαγγέλη, Κ. Μαλλιοκάπη («Στον αγέρα παν», «Τώρα ντύνουνε τη νύφη» κ.ά.). Ν' αναφέρουμε επίσης, το άλμπουμ - αφιέρωμα στον Λόρκα «Του φεγγαριού τα πάθη» της Μαρίας Φαραντούρη (με τα έργα «Ματωμένος Γάμος» του Μ. Χατζιδάκι, «Romancero Gitano» του Μ. Θεοδωράκη και «Canciones Populares του ίδιου του Λόρκα), που εκδόθηκε με αφορμή τα εξήντα χρόνια από το θάνατο του ποιητή.\nΡουμπίνη ΣΟΥΛΗ Ριζοσπάστης\n(Ανάρτηση αφιερωμένη στην σημερινή επέτειο γέννησης -1898- του ποιητή).\nΑναρτήθηκε από Οικοδόμος στις 9:13 μ.μ.\nΕτικέτες "άρθρα", "τον λόγο έντυσαν οι νότες", Federico García Lorca\nΟ Λόρκα είναι σχεδόν συμπατριώτης μας. Έτσι τον νιώθω. Έχει μεταφρασθεί, έχει μελοποιηθεί και έχει παιχτεί όσο κανένας άλλος.\nΣτο βίντεο που ακολουθεί ο Λόρκα παίζει πιάνο\n5 Ιουνίου 2013 - 10:09 μ.μ.\nΈχω λατρέψει όλες τις μελοποιήσεις του Λόρκα, που δεν είναι και λίγες.\nΑυτή όμως του Γλέζου, επειδή ακριβώς ήταν η πρώτη που άκουγα στο ξεχαρβαλωμένο πικάπ της νιότης νου με τη φωνή του Πουλόπουλου, πάντα με συγκινεί ιδιαίτερα.\nΚαλημέρα μ' ένα ποίημα:\nΣονέτο του σκοτεινού θανάτου\nΤ’ άλογο πάει μιαν άδεια νεκροφόρα•\nΜετά τα μυθικά, 1996\n(πρώτη δημοσίευση σε μόνοφυλλο, 1986)\n6 Ιουνίου 2013 - 11:45 π.μ.\nFederico García Lorca Video\n21 Ιουνίου 2013 - 1:36 π.μ.


Αλεξανδρής: «Ο Παναθηναϊκός είναι μεγάλος σύλλογος σε όποια κατάσταση κι αν βρίσκεται» | SDNA\nΑλεξανδρής: «Ο Παναθηναϊκός είναι μεγάλος σύλλογος σε όποια κατάσταση κι αν βρίσκεται»\nΟ Αλέξης Αλεξανδρής μίλησε για το ντέρμπι των «αιωνίων», ξεκαθαρίζοντας ότι δεν παίζει ρόλο σε ποια κατάσταση βρίσκεται ο Παναθηναϊκός αυτή την εποχή.\nΟ παλαίμαχος επιθετικός του Ολυμπιακού μίλησε στο «ΦΩΣ» για το παιχνίδι του Σαββάτου, το ενδεχόμενο να παίξει ο Φορτούνης σε ρόλο σέντερ φορ, ενώ θυμήθηκε τα ντέρμι στη δική του εποχή.\nΓια την αγωνιστική κατάσταση του Παναθηναϊκού τα τελευταία χρόνια: «Ο Παναθηναϊκός είναι συνώνυμο του Ολυμπιακού στο ελληνικό ποδόσφαιρο, πάντα λέγαμε εμείς οι παλιότεροι ότι αν δεν υπάρχει Ολυμπιακός, δεν υπάρχει Παναθηναϊκός και το αντίστροφο. Σε όποια κατάσταση κι αν είναι ο Παναθηναϊκός, αυτός είναι ο αντίπαλος. Αυτό είναι το μόνο ντέρμπί στην Ελλάδα. Όλες οι ομάδες περνάνε δύσκολες φάσεις στην ιστορία τους, αλλά δεν παύουν να είναι μεγάλες. Ο Παναθηναϊκός είναι μεγάλος σύλλογος, είναι αυτός που έχει άλλη αξία άμα τον κερδίσεις. Και βλέπουμε τα τελευταία χρόνια ότι ο Ολυμπιακός δυσκολεύεται με αντίπαλο τον Παναθηναϊκό παρότι είναι στα πολύ κάτω του».\nΓια το αν μπορεί να παίξει φορ ο Φορτούνης στο ντέρμπι: «Γιατί να μην μπορεί; Δεν είναι κάτι τραγικό να παίξει επιθετικός, έχει βάλει πολλά γκολ στο παρελθόν ως δεύτερος επιθετικός. Το μόνο κακό είναι ότι αυτός θέλει να παίρνει την μπάλα στα πόδια. Αλλά αν κρίνει ο προπονητής ότι μπορεί να πάει σε αυτή τη λύση, είναι παίκτης ποιότητας και μπορεί να ανταποκριθεί. Έχει και τον Σουντανί ο Ολυμπιακός».\nΓια το πως έζησε τα ντέρμπι ο ίδιος: «Μπορεί να παίζαμε την Κυριακή με οποιαδήποτε ομάδα, αλλά από τη Δευτέρα το πρωί σκεφτόμασταν το επόμενο ματς αν ήταν αντίπαλος ο Παναθηναϊκός. Αυτό ήταν στο στόμα όλων των φιλάθλων όπου κι αν πηγαίναμε όλη την εβδομάδα. Αυτό μας ζήταγαν: «Νικήστε τον Παναθηναϊκό». Το περίμενε ο κόσμος πως και πως, το περιμέναμε κι εμείς. Δύο ματς τον χρόνο ήταν και αν τυχαίναμε και στο Κύπελλο ακόμα περισσότερα. Σκεφτόμασταν ότι αν νικούσαμε τον Παναθηναϊκό, θα ήμασταν καλά για πολύ καιρό μέχρι το επόμενο ματς με τον Παναθηναϊκό! Αυτή ήταν η ιστορία του ελληνικού ποδοσφαίρου που περιγράφω. Και αν χάναμε από τον Παναθηναϊκό σηκώναμε τον σταυρό του μαρτυρίου μέχρι το επόμενο ματς με τον Παναθηναϊκό που έπρεπε να το νικήσουμε».\nΟ Αλέξανδρής έκανε και την πρόβλεψή του για τον νικητή του Σαββάτου: «Δεν υπάρχει Παναθηναϊκός αδύναμος όταν παίζει με τον Ολυμπιακό. Ούτε Ολυμπιακός στα κάτω του, όπως στα «πέτρινα χρόνια», όταν έπαιζε με τον Παναθηναϊκό. Προβλέπω ότι θα νικήσει ο Ολυμπιακός».


Ανεξάρτητες Ενωτικές Κινήσεις: 2018\nΕκλογές ΚΥΣΔΕ: Είμαστε ανεξάρτητοι….και το εννοούμε.\nΌλοι μαζί-Ανεξάρτητες Ενωτικές Κινήσεις-Διακήρυξη εκλογών.\nΕίμαστε ανεξάρτητοι….και το εννοούμε.\nΣτις εκλογές της 7ης Νοεμβρίου για την ανάδειξη των αιρετών μας αντιπροσώπων στο στο ΚΥΣΔΕ στηρίζουμε «Όλοι μαζί-Ανεξάρτητες Ενωτικές Κινήσεις».\nΗ παράταξη «Όλοι Μαζί-Ανεξάρτητες Ενωτικές Κινήσεις κατεβαίνει από το 2008 στις εκλογές του ΚΥΣΔΕ και συμμετείχε στα τρία τελευταία συνέδρια της ΟΛΜΕ κατορθώνοντας να εκλέξει αντιπροσώπους στην Α.Δ.Ε.Δ.Υ. και Κ.Ε.Μ.Ε.Τ.Ε.\nΟ συνδυασμός μας δομήθηκε από αυτόνομα σχήματα σε κατά τόπους ΠΥΣΔΕ και ΕΛΜΕ και όρθωσαν το ανάστημα τους στις κλασσικές ιδεολογικοπολιτικές παραδοσιακές νόρμες έχοντας πρωταγωνιστική παρουσία όλα αυτά τα χρόνια. Ο συνδυασμός «Όλοι μαζί-ανεξάρτητες Ενωτικές Κινήσεις» δημιουργήθηκε από κάτω προς τα πάνω και όχι αντίστροφα.\nΗ Εκτελεστική Γραμματεία του Νομαρχιακού Τμήματος Βοιωτίας της ΑΔΕΔΥ\nΑναρτήθηκε από ΕΝΩΤΙΚΗ ΚΙΝΗΣΗ στις 10:30 μ.μ. Δεν υπάρχουν σχόλια:\nΔελτίο Τύπου ΟΛΜΕ για την αναμοριοδότηση των σχολικών μονάδων και τις υπηρεσιακές μεταβολές\nΑναρτήθηκε από ΕΝΩΤΙΚΗ ΚΙΝΗΣΗ στις 7:00 μ.μ. Δεν υπάρχουν σχόλια:\nΚΟΙΝΟ ΥΠΟΜΝΗΜΑ ΤΩΝ ΕΛΜΕ ΣΤΕΡΕΑΣ ΕΛΛΑΔΑΣ ΣΧΕΤΙΚΑ ΜΕ ΤΙΣ ΑΠΟΣΠΑΣΕΙΣ ΑΠΟ ΠΥΣΔΕ ΣΕ ΠΥΣΔΕ\nΑναρτήθηκε από ΕΝΩΤΙΚΗ ΚΙΝΗΣΗ στις 11:00 μ.μ. Δεν υπάρχουν σχόλια:\nΑνακοίνωση ΕΛΜΕ Bοιωτίας / Ψήφισμα για τους δύο Έλληνες στρατιωτικούς\nΑναρτήθηκε από ΕΝΩΤΙΚΗ ΚΙΝΗΣΗ στις 3:43 μ.μ. Δεν υπάρχουν σχόλια:\nΕΛΜΕ ΒΟΙΩΤΙΑΣ: Ο κατήφορος του ΠΑΜΕ … δεν έχει τέλος !!\nΑναρτήθηκε από ΕΝΩΤΙΚΗ ΚΙΝΗΣΗ στις 3:40 μ.μ. Δεν υπάρχουν σχόλια:\nΣυγκέντρωση διαμαρτυρίας ενάντια στα νέα μνημονιακά μέτρα της Κυβέρνησης\nΑναρτήθηκε από ΕΝΩΤΙΚΗ ΚΙΝΗΣΗ στις 3:51 π.μ. Δεν υπάρχουν σχόλια:\nΕκλογές ΚΥΣΔΕ: Είμαστε ανεξάρτητοι….και το εννοούμ...\nΔελτίο Τύπου ΟΛΜΕ για την αναμοριοδότηση των σχολι...\nΚΟΙΝΟ ΥΠΟΜΝΗΜΑ ΤΩΝ ΕΛΜΕ ΣΤΕΡΕΑΣ ΕΛΛΑΔΑΣ ΣΧΕΤΙΚΑ ΜΕ...\nΑνακοίνωση ΕΛΜΕ Bοιωτίας / Ψήφισμα για τους δύο Έλ...\nΕΛΜΕ ΒΟΙΩΤΙΑΣ: Ο κατήφορος του ΠΑΜΕ … δεν έχει τέλ...\nΣυγκέντρωση διαμαρτυρίας ενάντια στα νέα μνημονιακ...


ΤΙ ΓΥΡΕΥΕΙ ΜΙΑ «ΕΞΙΣΩΣΗ» ΣΕ ΜΙΑ ΠΟΙΗΤΙΚΗ ΣΥΛΛΟΓΗ; - Books and Style\nΜε τον τίτλο «Εξίσωση» μας συστήνει τη νέα του ποιητική συλλογή ο αεικίνητος δημοσιογράφος και συγγραφέας Μίλτος Γήτας. Η ποιητική συλλογή κυκλοφορεί από τις εκδόσεις Πνοή.\nΌταν πρωτοκράτησα στα χέρια μου το βιβλίο, έμεινα για κάποια λεπτά αποσβολωμένος να κοιτώ το εξώφυλλο και να αναρωτιέμαι… “Τι γυρεύει μία εξίσωση, σε μία ποιητική συλλογή;”. Με τα μαθηματικά δεν τα πήγαινα ποτέ καλά, από τα μαθητικά μου χρόνια. Άφησα όμως στην άκρη αυτή την «κακή σχέση» και άρχισα να ξεφυλλίζω.\nΟ πρόλογος που επιλέγει ο ποιητής σε κάνει αμέσως να καταλάβεις ότι το εξώφυλλο και ο τίτλος σίγουρα έχουν έναν συμβολικό ρόλο. Δύο αποσπάσματα επιλέγονται με πολύ στοχευμένο τρόπο, από τη «Γκέμμα» του Δημήτρη Λιαντίνη, για να ξεκινήσει αυτό το ποιητικό δημιούργημα. Ισχυρή κρούση στα άδυτα του πνεύματος μας. Της ψυχής μας.\nΚι έπειτα έρχονται τα ποιήματα. Ξεχωριστά το ένα από το άλλο, αλλά και τόσο ίδια παράλληλα. Η πένα του Μίλτου Γήτα συναντά στο μελάνι της, τις στιγμές της ζωής μας. Αυτές τις στιγμές που έχουν φως μα και σκοτάδι. Άνοιξη αλλά και χειμώνα βαρύ. Κάθε ποίημα αντιπαραβάλλεται και με μια εικόνα. Αυτό ωθεί τον αναγνώστη να οικειοποιηθεί με τις λέξεις αλλά και με τις καταστάσεις ή και τα πρόσωπα στα οποία αναφέρεται ο ποιητής.\nΟ ευφυής και πλούσιος λόγος του Μίλτου Γήτα, συνδυάζεται άριστα με το γαλήνιο ύφος που επικρατεί στα ποιήματα του. Το σημαντικό είναι ότι κάθε ποίημα σου αφήνει κι ένα συναίσθημα. Χαρά, λύπη, νοσταλγία, φόβος, έρωτας, αθωότητα. Η ποίηση είναι ένα δύσκολο κι απαιτητικό κομμάτι. Σαν τον ηθοποιό που προσπαθεί να μάθει καλά τα λόγια ενός απαιτητικού ρόλου και να λάμψει πάνω στη σκηνή ή ενός αθλητή που κάνει συνεχώς προπονήσεις και παλεύει για να κατακτήσει ένα μετάλλιο στους αγώνες.\nΕδώ, το μετάλλιο που κατακτά ο ποιητής είναι η ομορφιά της ζωής. Της ζωής μέσα από τις διάφορες πτυχές της, αλλά πάνω απ’ όλα μέσα από την αλήθεια της. Άξια δουλειά, γεμάτη μεράκι και ζωντάνια. Κλείνοντας το βιβλίο δε θα σας πω ότι αγάπησα τα μαθηματικά, μα κατάλαβα ότι συνδέονται άρρηκτα με τη ζωή και τα συναισθήματα. Σε ευχαριστώ πολύ Μίλτο….\nΛίγα λόγια για το βιβλίο «Εξίσωση»\nΙSBN 978 618 5520 07 6\nΗμερ. κυκλοφορίας: 12/2020


Το κομποσχοίνι κάνει θαύματα - Λέγε την ευχή | xristianos.gr\nΑρχική»Άγιοι της εποχής μας»Άγιος Γέροντας Εφραίμ Κατουνακιώτης»Άγιος Εφραίμ Κατουνακιώτης – Το κομποσχοίνι κάνει θαύματα\nΚαι η χαρά δεν είναι τίποτες άλλο, ένα πετραδάκι στην ακροθαλασσιά, είναι το πράγμα ότι μέσα αρχίζεις να φωτίζεσαι...\nxristianosdesk20 Μαΐου 2020 - 20:00\nΤο κομποσχοίνι κάνει θαύματα! Θα κάνεις εργόχειρο, κάνεις ένα διακόνημα, μην αφήνεις την ευχούλα, γιατί και η ευχή σε θεοποιεί. Το πρώτο-πρώτο που θα αισθανθείτε, θα είναι η χαρά! Το πρώτο στάδιο, το πρώτο σημείο, το οποίο θα αισθανθείτε λέγοντας την ευχή, είναι η χαρά. Το κομποσχοινάκι είναι θαυματουργό!\nΤο κομποσχοίνι κάνει θαύματα\nΕσύ ο ίδιος να βρεις προσευχή, εσύ ο ίδιος οπότε καταλαμβάνεις τι λες εις τον Θεό. Αυτό έχει μεγάλη δύναμη, μεγάλη δύναμη!\nΘα μεταλάβουμε. Θά ‘ρθει ουσιωδώς ο Παράκλητος ν’ αγιάσει τα Δώρα πώς θα τον υποδεχθείς; «Στο έλεός Σου, στην ευσπλαχνία Σου, συγχώρεσέ με».\nΤο πρώτο-πρώτο, πατέρες, που θα αισθανθείτε, θα είναι η χαρά! Το πρώτο στάδιο, το πρώτο σημείο, το οποίο θα αισθανθείτε λέγοντας την ευχή, είναι η χαρά.\nΟ μαθητής του δημοτικού σχολείου δεν μπορεί να καταλάβει τα του γυμνασίου, ούτε του γυμνασίου του πανεπιστημίου.\nΑλλά όταν η χάρις θέλει να έρθει μέσα σου, θα το καταλάβεις ότι είσαι τώρα μαθητής του γυμνασίου, είσαι μαθητής του πανεπιστημίου, ο ίδιος θα το καταλάβεις.\nΆγιοι Άγιοι Γέροντες της εποχής μας Άγιος Εφραίμ Κατουνακιώτης Γέροντας Εφραίμ Κατουνακιώτης Γέροντες Ευχή Κομποσχοίνι Μοναχός Νοερά Προσευχή Προσευχή


Λιγότερα ταξίδια και έξοδα στο εξωτερικό οι Έλληνες millenials | Business Daily\nΛιγότερα ταξίδια και έξοδα στο εξωτερικό οι Έλληνες millenials\n18 Σεπ 2019 16:09 Ανανεώθηκε: 16:26\nΟι Έλληνες millennials μείωσαν τις δαπάνες των καλοκαιρινών διακοπών τους κατά 46% μεταξύ Ιανουαρίου 2018 και Αυγούστου 2019 και έκαναν λιγότερα ταξίδια στο εξωτερικό κατά 41%.\nΗ μικρή αύξηση των μισθών που έχει καταγραφει σε συνδυασμό με την αύξηση των τιμών και των εξόδων διαβίωσης, οι Έλληνες millenials ταξιδεύουν λιγότερο στο εξωτερικό ενώ και τα έξοδα που κάνουν στις διακοπές τους είναι χαμηλότερα από τον ευρωπαϊκό μέσο όρο.\nΣύμφωνα με την νέα έρευνα που κυκλοφόρησε απο την Revolut, οι Έλληνες millennials μείωσαν τις δαπάνες των καλοκαιρινών διακοπών τους κατά 46% μεταξύ Ιανουαρίου 2018 και Αυγούστου 2019 και έκαναν λιγότερα ταξίδια στο εξωτερικό κατά 41%.\nΗ Revolut διερευνά τις καταναλωτικές συνήθειες και τους ταξιδιωτικούς προορισμούς των ευρωπαίων millennials, μέσα από τη βάση δεδομένων της που αποτελείται από 7 εκατομμύρια πελάτες. Τα νέα στοιχεία έτσι όπως διερευνήθηκαν από την ομάδα της Revolut αποδεικνύουν ότι οι Έλληνες millennials είναι επηρεασμένοι από την αύξηση των τιμών και την μειωμένη αύξηση των μισθών. Τα αποτελέσματα αυτής της οικονομικής στασιμότητας φαίνεται να επηρεάζουν όχι μόνο τους Έλληνες καταναλωτές αλλά και τους Ευρωπαίους millennials.\nΟι περισσότερο/ λιγότερο δημοφιλείς προορισμοί\nΟι πιο δημοφιλείς προορισμοί για τους Έλληνες millennials το 2019 ήταν Ηνωμένο Βασίλειο, Γερμανία, Ιταλία, Ολλανδία και Ηνωμένες Πολιτείες. Οι ευρωπαϊκές χώρες αποδείχθηκαν οι πιο δημοφιλείς προορισμοί για τους millennials, καθώς όλες οι χώρες που έλαβαν μέρος στην έρευνα είχαν στις πεντάδες τους κυρίως Ευρωπαϊκές χώρες.\nΟι ευρωπαϊκοί προορισμοί φαίνεται να γίνονται εξαιρετικά δημοφιλείς εξαιτίας πολλών millennials που επέλεξαν να κάνουν μικρά και οικονομικά διαλύματα σε κοντινά ευρωπαϊκά κράτη παρά ακριβές διακοπές μακρινών αποστάσεων.\nΟι 5 χώρες που επισκέφτηκαν λιγότερο οι Έλληνες ήταν Εκουαδόρ, Πουέρτο Ρίκο, Κουβέιτ, Κούβα και Σαν Μαρίνο. Οι ακριβές και μεγάλες σε διάρκεια πτήσεις καθώς και οι κακές ισοτιμίες φαίνεται να είναι οι αιτίες για την χαμηλή επισκεψιμότητα.\nΟι περισσότερο και λιγότερο δαπανηροί προορισμοί\nΗ έρευνα της Revolut αποκαλύπτει επίσης τις χώρες στις οποίες οι Έλληνες ξόδεψαν περισσότερο στις διακοπές. Προκύπτει ότι οι Έλληνες τουρίστες ξόδεψαν τα περισσότερα χρήματα ημερησίως στο Κατάρ, με μέση ημερήσια δαπάνη £121.15.\nΣτην πραγματικότητα, οι Μαλδίβες, τα Ηνωμένα Αραβικά Εμιράτα και οι Μπαχάμες αποδείχθηκαν οι ακριβότεροι προορισμοί για την πλειονότητα των Ευρωπαίων, καθώς οι Ευρωπαίοι τουρίστες δαπανούν εκατοντάδες ευρώ την ημέρα για τις πολυτελείς διακοπές τους.\nΟ παρακάτω πίνακας παρουσιάζει την χώρα όπου οι τουρίστες ξόδεψαν τα περισσότερα χρήματα ημερησίως.\nΗΠΑ: Προστασία από τους πιστωτές του ζητά ο ταξιδιωτικός όμιλος Thomas Cook\nΑίτημα για δικαστική προστασία, με βάση το κεφάλαιο 15 του αμερικανικού πτωχευτικού κώδικα, από τους αμερικανούς πιστωτές του, κατέθεσε ο βρετανικός ταξιδιωτικός όμιλος Thomas Cook Group.\n17 Σεπ 2019 14:18\nΓια την κατάσταση στον τουρισμό τόσο φέτος όσο και στις καλές προοπτικές που ανοίγονται για την ερχόμενη χρονιά αναφέρθηκε ο υπουργός Τουρισμού Βασίλης Κικίλιας


eisodima - OIKONOMIKA NEA: Πότε ξεκινούν οι πληρωμές για την Επιστρεπτέα 5\nΜε ανοιχτό το ενδεχόμενο παράτασης της προθεσμίας (που λήγει στις 15 Ιανουαρίου) για την υποβολή αιτήσεων στην Επιστρεπτέα Προκαταβολή 5, το υπουργείο Οικονομικών προσανατολίζεται στο να ξεκινήσει την εκταμίευση των νέων κρατικών δανείων μεταξύ 19- 20 Ιανουαρίου.\nΣύμφωνα με όσα δήλωσε στην τηλεόραση του ΣΚΑΙ ο υπουργός Οικονομικών Χρ. Σταϊκούρας το σύνολο των πόρων για την “Επιστρεπτέα 5”, με τα μέχρι τώρα δεδομένα, αναμένεται να φτάσει στα 1,5 δις ευρώ και υπολογίζεται ότι θα ωφεληθούν πάνω από 400.000 επιχειρήσεις και επαγγελματίες. Μέχρι σήμερα έχουν υποβληθεί 106.700 αιτήσεις και η διαδικασία λήγει τυπικά στις 15 Ιανουαρίου αν και είναι πιθανό να δοθεί παράταση για λυθούν τεχνικά προβλήματα κατά όποια λάθη έχουν γίνει στις καταχωρίσεις στοιχείων. Μόλις ολοκληρωθεί η διαδικασία των αιτήσεων για την Επιστρεπτέα Προκαταβολή 5 στην πλατφόρμα «myBusinessSupport» της ΑΑΔΕ, θα εκδοθεί νέα απόφαση, που θα καθορίζει τις προϋποθέσεις χορήγησης των φθηνών κρατικών δανείων και θα ανοίγει το δρόμο των πληρωμών στους δικαιούχους.\nΥπενθυμίζεται ότι στην Επιστρεπτέα Προκαταβολή 5, το 50% της ενίσχυσης που θα λάβουν οι επιχειρήσεις είναι μη επιστρεπτέο. Προϋπόθεση είναι η διατήρηση του ίδιου επιπέδου απασχόλησης έως και τις 30/6/2021.\nΌσον αφορά τις επιταγές που λήγουν αυτήν την περίοδο ο υπουργός Οικονομικών προανήγγειλε παράταση κατά ένα μήνα του του μέτρου της αναστολής τους, ενώ θα γίνουν και τροποποιήσεις στα κριτήρια προκειμένου να ληφθεί υπόψιν ο τζίρος του διμήνου Νοεμβρίου – Δεκεμβρίου.\nΒάσει του μέτρου αναστέλλονται κατά 75 ημέρες οι πληρωμές επιταγών, που λήγουν έως και τις 31 Δεκεμβρίου 2020 και όπως φαίνεται η προθεσμία αυτή θα παραταθεί. Η ρύθμιση για τις επιταγές –και η σχετική προθεσμία- αφορά στους Κωδικούς Αριθμούς Δραστηριότητας (ΚΑΔ) των επιχειρήσεων που, είτε έχουν αναστείλει τη δραστηριότητά τους έπειτα από κρατική εντολή, είτε έχουν πληγεί δραστικά από την πανδημία. Πληγείσες ορίζονται οι επιχειρήσεις που εμφανίζουν μειωμένο κύκλο εργασιών κατά το διάστημα Απριλίου – Σεπτεμβρίου του έτους 2020 κατά ποσοστό μεγαλύτερο του 50% σε σχέση με τον κύκλο εργασιών του αντίστοιχου διαστήματος του έτους 2019.\nΤέλος ο κ. Σταϊκούρας επιβεβαίωσε τις πληροφορίες ότι η κυβέρνηση εξετάζει το ενδεχόμενο να επεκτείνει το “Πρόγραμμα Γέφυρα” προκειμένου να επιδοτούνται και τα επιχειρηματικά δάνεια (σήμερα το πρόγραμμα καλύπτει μόνο στεγαστικά δάνεια με υποθήκη την πρώτη κατοικία του δανειολήπτη).


EL - Καταγγελία: Εργαζόμενος της Google, αποκάλυψε.....(Βίντεο)\nΚαταγγελία: Εργαζόμενος της Google, αποκάλυψε…..(Βίντεο)\nΟι προεδρικές εκλογές του 2020 πλησιάζουν.\nΠιθανότατα στις 3 Νοεμβρίου του 2020 οι Αμερικανοί θα επιλέξουν τον νέο τους πρόεδρο, οπότε και τον «εκλεκτό» τους πλανητάρχη.\nΤο ενδιαφέρον είναι πολύ μεγάλο και Παγκόσμιο. Ο Τραμπ που κατάφερε να καθυστερήσει την εφαρμογή των σχεδίων των Παγκοσμιοποιητών, είναι σημαντικό να επανεκλεγεί καθώς η προεδρία του έχει αφήσει θετικό αντίκτυπο και στην αμερικανική αλλά και στην Παγκόσμια κοινωνία.\nΜια είδηση η οποία μόνο ανησυχία μπορεί να μας προκαλέσει, έρχεται από έναν πρώην εργαζόμενο της Google. Ο Kevin Cernekee πρόσφατα δήλωσε ότι απολύθηκε επειδή έχει Συντηρητικές απόψεις, αλλά αυτό δεν είναι το μόνο πράγμα που αποκάλυψε.\nΔήλωσε ότι η Google θα προσπαθήσει να επηρεάσει το αποτέλεσμα των αμερικανικών εκλογών, με σκοπό ο Τραμπ να ηττηθεί.\nΕξήγησε πως θα γίνει αυτό: Θα χρησιμοποιηθούν οι πόροι του τεχνολογικού κολοσσού, ώστε να υπάρξει παραπληροφόρηση και το κοινό να μπερδευτεί. Θα δούμε μια προπαγάνδα λάσπης αλλά και πιθανότατα το «ξεχαρβάλωμα» των εναλλακτικών Μέσων από το Διαδίκτυο. Αυτό το είδαμε να το κάνουν στον δημοσιογράφο Alex Jones, ο οποίος είναι γνωστός για την προώθηση του Τραμπ.\nΣύμφωνα με τον Cernekee, η Google έχει δημιουργήσει ψυχολογικό προφίλ, για κάθε χρήστη. Για αυτό γνωρίζει τις πολιτικές τους απόψεις. Για άλλη μια φορά βλέπουμε πόσο επικίνδυνο είναι το Διαδίκτυο!\nPrevΠροηγούμενο ΆρθροΤου τράβηξε το αυτί μέσα στη Βουλή: Ο Τσίπρας ζήτησε από τον Πολάκη να καθίσει κάτω- Πως αντέδρασε ο πρώην αναπλ. υπουργός (ΒΙΝΤΕΟ)\nΕπόμενο ΆρθροΨηφίστηκε το νομοσχέδιο για το επιτελικό κράτος- Πως ψήφισαν τα κόμματα- Τι δήλωσε ο Γ.ΓεραπετρίτηςNext


Βήμα 2 Για τα σαραγλί: Ανοίγω με προσοχή το φύλλο Βυρητού και το σκεπάζω με μια νοτισμένη πετσέτα για να το διατηρήσω φρέσκο και να μην ξεραθεί. Απλώνω ένα φύλλο επάνω στον πάγκο της κουζίνας και τοποθετώ την βέργα από την στενή πλευρά στο κέντρο του φύλλου. Διπλώνω το φύλλο επάνω στη βέργα και αλείφω καλά με βούτυρο. Κυλάω την βέργα με προσοχή και τυλίγω το φύλλο γύρω της χωρίς να το πιέζω πολύ. Σουρώνω για να κάνει τις ιδιαίτερες ζάρες και με ένα μαχαίρι χαράζω σε 2 ή 3 κομμάτια χωρίς να αφαιρέσω την βέργα. Βάζω την βέργα με τα σαραγλί σε μια βουτυρωμένη λαμαρίνα και συνεχίζω με τα υπόλοιπα φύλλα. Αν δεν διαθέτετε πολλές βέργες μπορείτε να τα ψήσετε σταδιακά. Επίσης, αν ο πλάστης χωράει 2 φύλλα δίπλα-δίπλα μπορείτε να τα τυλίγετε ταυτόχρονα.\nΒήμα 3 Αλείφω καλά με λιωμένο βούτυρο και ψήνω σε προθερμασμένο φούρνο για 20-25 λεπτά. Βγάζω τα σαραγλί από το φούρνο και τα αφήνω να κρυώσουν καλά. Αφαιρώ τα σαραγλί από τις βέργες και τα ρίχνω λίγα λίγα στο χλιαρό σιρόπι. Δεν τα αφήνω για πάνω από 1 λεπτό. Τα βγάζω με τρυπητή κουτάλα και τα αφήνω επάνω σε σχάρα να στραγγίξουν.\nΒήμα 4 Για την κρέμα πατισερί: Σε μια κατσαρόλα βάζω το γάλα, την κρέμα γάλακτος, τους σπόρους και το λοβό της βανίλιας και ζεσταίνω σε μέτρια φωτιά μέχρι να ξεκινήσει ο βρασμός. Αποσύρω από τη φωτιά.\nΒήμα 5 Σε ένα μεγάλο μπολ ανακατεύω με το σύρμα τους κρόκους με τη ζάχαρη. Προσθέτω το κορν φλάουρ και ανακατεύω να ενσωματωθεί στο μείγμα. Πετάω το λοβό της βανίλιας και ρίχνω με αργή ροή, το καυτό γάλα στο μπολ με το μείγμα των κρόκων, ανακατεύοντας συνεχώς.\nΒήμα 6 Τοποθετώ ένα σουρωτήρι στην κατσαρόλα που έβρασα το γάλα και αδειάζω εκεί το μείγμα των αυγών. Βάζω την κατσαρόλα σε μέτρια φωτιά και ανακατεύω συνεχώς μέχρι να πήξει η κρέμα. Αποσύρω από τη φωτιά και προσθέτω το βούτυρο. Ανακατεύω μέχρι να λιώσει και να ενσωματωθεί στην κρέμα. Σκεπάζω με μεμβράνη (να εφάπτετε στην επιφάνεια της κρέμας) και την αφήνω να κρυώσει εντελώς.\nΒήμα 7 Συναρμολόγηση: Βάζω την κρύα κρέμα σε σακούλα ζαχαροπλαστικής με δαντελωτή μύτη και γεμίζω τα σαραγλί. Διακοσμώ με κρέμα την επιφάνεια των σαραγλί και πασπαλίζω με καβουρδισμένο φιστίκι Αιγίνης. Σερβίρω αμέσως.\nΒήμα 8 Αν δεν θέλω να τα σερβίρω εκείνη τη στιγμή, διατηρώ την κρέμα στο ψυγείο και τα σαραγλί σε σχάρα και τα συναρμολογώ λίγο πριν το σερβίρισμα. Αν μείνουν πολύ ώρα η κρέμα θα «ποτίσει» τα φύλλα και θα χάσουν την τραγανότητά τους.\nΚατηγορία: Παραδοσιακά, Επιδόρπια, Πασχαλινά, Χριστουγεννιάτικα


Πανελλήνιο Εφήβων: Επιβλήθηκε στο τέλος η Ασπίδα Ξάνθης του Κολοσσού Ρόδου - Το μπάσκετ όπως το παίζουμε στη γειτονιά μας - agapotobasket\nΗ ομάδα της Ρόδου ήταν αυτή που από το ξεκίνημα πήρε τα ηνία της αναμέτρησης και βρέθηκε να προηγείται στο πρώτο δεκάλεπτο με 15-6. Η Ασπίδα μείωσε με το ξεκίνημα της δεύτερης περιόδου, όμως ο Κολοσσός με ένα σερί 8-0 ανέβασε τη διαφορά σε διψήφιο αριθμό για το 25-13 στο 15'. Η ομάδα της Ξάνθης όμως επέστρεψε γρήγορα και με σερί 15-4 έκλεισε το ημίχρονο πίσω με έναν πόντο 29-28. Μάλιστα στο ξεκίνημα του τρίτου δεκαλέπτου προσπέρασε με 30-29, όμως και η τρίτη περίοδος ολοκληρώθηκε με τον Κολοσσό μπροστά 39-37. Στο τέταρτο δεκάλεπτο όμως η Ασπίδα επέβαλε ολοκληρωτικά τον δικό της ρυθμό, και με ένα εντυπωσιακό 18-0 έκανε το 48-47 που είχε περάσει μπροστά, σε 66-47 το οποίο ήταν και το τελικό της αναμέτρησης.\nΠρώτος σκόρερ για την Ασπίδα Ξάνθης ο Χαραλαμπίδης με 17 πόντους, ενώ εξαιρετική εμφάνιση πραγματοποίησε ο Παπαδόπουλος που σημείωσε 15 πόντους και και 12 ριμπάουντ. Για τον Κολοσσό τα δύο αδέλφια Βαρβαρέσου σημείωσαν double-double με τον Διονύση να έχει 13 πόντους και 14 ριμπάουντ, ενώ ο Φίλιππος είχε 12 πόντους και 12 ριμπάουντ.\nΔεκάλεπτα: 15-6, 29-28, 39-37, 47-66\nΠανελλήνιο Εφήβων: Πρώτη νίκη για Προμηθέα, 90-51 την Ασπίδα Ξάνθης\tΠανελλήνιο Εφήβων: Άντεξε στην αντεπίθεση του Προμηθέα το Περιστέρι και πήρε τη νίκη


Υπερχρεωμένα Νοικοκυριά - Ρύθμιση Οφειλών - yperaspisi\nΣήμερα πολλά νοικοκυριά αντιμετωπίζουν καθημερινά τον εφιάλτη των χρεών τους προς τις τράπεζες. Η τακτική των εισπρακτικών εταιρειών που τηλεφωνούν φορτικά σε κάθε σπίτι, οποιαδήποτε ώρα της ημέρας, παραβιάζοντας κάθε κανόνα δικαίου, έχει ξεπεράσει κάθε όριο.\nΣε ότι αφορά το παραπάνω, θα πρέπει να σημειώσουμε:\n1ον: Δεν έχετε καμία υποχρέωση να απαντάτε στο τηλέφωνο.\n2ον: Μπορείτε να υποβάλλεται σχετικό αίτημα στην τράπεζα, ζητώντας να σας γίνεται μόνο γραπτή ενημέρωση και μόνο από την τράπεζα με την οποία έχετε συνάψει τη σύμβαση δανείου.\nΣε περίπτωση που συνεχιστεί η όχληση έχετε τη δυνατότητα να υποβάλλεται αγωγή ζητώντας αστική ικανοποίηση λόγω ηθικής βλάβης (προσβολή της προσωπικότητας αρθ. 57 ΑΚ)\nΣε ότι αφορά τώρα την αντιμετώπιση των χρεών θα πρέπει να παρατηρήσουμε τα εξής:\n1ον Με το νόμο 3869/2010 (νόμος Κατσέλη για τα υπερχρεωμένα νοικοκυριά) δίνεται η δυνατότητα σε όσους δεν είναι έμποροι να υπαχθούν στις διατάξεις του και να ρυθμίσουν τις οφειλές τους.\n2ον Οι ρυθμίσεις του σχετικού νόμου είναι πάρα πολύ θετικές για τους οφειλέτες και σίγουρα είναι πολύ πιο συμφέρουσες από αυτές που προτείνουν οι τράπεζες.\n3ον Με την υποβολή της αίτησης ενώπιον του Ειρηνοδικείου, όπου είναι η κύρια κατοικία σας, υπάγεστε πλέον σε δικαστική ρύθμιση και δεν είστε υποχρεωμένοι να καταβάλλεται υπερβολικές δόσεις στερώντας από τον εαυτό σας και την οικογένεια σας βασικά αγαθά διαβίωσης.\n4ον Προστατεύεται η κινητή και ακίνητη περιουσία σας, μέχρι την έκδοση της Απόφασης του Δικαστηρίου, αφού ως επί το πλείστον χορηγείται μέσω προσωρινής διαταγής του Ειρηνοδίκη η απαγόρευση οποιασδήποτε μεταβολής της περιουσίας σας.\n5ον Οι αιτήσεις εκδικάζονται μετά από δύο με τρία χρόνια, συνεπώς κερδίζετε ένα σημαντικό διάστημα ανακούφισης και οι τόκοι «παγώνουν» με αποτέλεσμα να μην επιβαρύνεστε με επιπλέον προσαυξήσεις.\n‹ Δικαίωμα Συνταξιοδότησης για τις γυναίκες με ανήλικα παιδιά\nΑνατροπές στη φορολογία ›


Μακιγιάζ φθινόπωρο 2014 - χειμώνας 2015 , οι τάσεις που θα ακολουθήσουμε . - TRUE Woman\nΜακιγιάζ φθινόπωρο 2014 – χειμώνας 2015 , οι τάσεις που θα ακολουθήσουμε .\nΓυαλιά ηλίου 2015 τάσεις και σχέδια\nΆνοιξη / Καλοκαίρι 2015 , Όλες οι τάσεις της μόδας !\nΟλόσωμη φόρμες και σαλοπέτες : Πώς να της φορέσετε το καλοκαίρι\nΕσπαντρίγιες άνοιξη / καλοκαίρι 2014\nΜόδα φθινόπωρο / χειμώνα 2014-2015 , Army Look\nΜόδα φθινόπωρο χειμώνα 2014 – 2015 , Fashion week : Οι μεγάλοι νικητές !\nZara φθινόπωρο 2014 χειμώνας 2015 , το μεγαλείο του μινιμαλισμού !\nΠαπούτσια φθινόπωρο – χειμώνα 2014-2015 : Όλες οι τάσεις της μόδας στα πόδια σας !\nΔύο υπέροχοι τρόποι να βάλετε glitter στα μάτια\nΛάμψτε με glitter μακιγιάζ !\nΠώς να εφαρμόσετε το eyeliner σωστά για γατίσιο βλέμμα !\nΝύχια φθινόπωρο / χειμώνα 2015-2016 τάση : Το νέο γαλλικό !\nΝύχια φθινόπωρο / χειμώνα 2015-2016 τάση : Μπλε νύχια\nΝύχια φθινόπωρο / χειμώνα 2015-2016 τάση : Negative space nails\nΝύχια φθινόπωρο / χειμώνα 2015-2016 τάση : Κοντά νύχια\nΚουρέματα φθινόπωρο – χειμώνας 2014/2015\nΜάσκα μαλλιών και μικρά μυστικά ομορφιάς\nΕορταστικά και καθημερινά χτενίσματα για μακριά μαλλιά\nDIY : Πώς να κάνετε έναν κότσο στα γρήγορα με μια κάλτσα ! ( φώτο και βίντεο )\nDIY : Σπιτικές μάσκες προσώπου για την ακμή\nΠείτε αντίο στα ενοχλητικά σπυράκια σε μία νύχτα !\n7 λάθη που κάνουμε κατά την περιποίηση προσώπου\nDIY Μάσκα προσώπου από κολοκύθα\nDiy : Λαμπερό δέρμα με κύβους καρύδας και καφέ !\nDIY αρωματική πούδρα σώματος\nΠώς να χειριστείτε το κάψιμο και το ξεφλούδισμα μετά τον ήλιο !\nΤα καλύτερα καλοκαιρινά τρόφιμα για απώλεια βάρους !!\nΔίαιτα και γυμναστική : Ο ισορροπημένος συνδυασμός για να χάσετε βάρος\n10 Ασκήσεις γυμναστικής στο σπίτι !\nΚάψε κάψε … Τροφές που ενισχύουν τον μεταβολισμό\nΤΟΠ τροφές που καθαρίζουν το δέρμα (μέρος 1ο)\nDIY : Υπέροχα βραχιόλια με κορδέλα και μεγάλα στρας\nDIY : Lip balm σε μενταγιόν\nDIY : Ρολόι με φουλάρι\nDIY : Καλοκαιρινά βραχιόλια\nDIY Φτιάξε κραγιόν στο σπίτι\n3 χειμωνιάτικα DIY ομορφιάς με εσπεριδοειδή\nDIY Αρωματικά άλατα μπάνιου\nDIY : Εύκολη λοσιόν για μετά από τον ήλιο !\nDIY : Σανδάλια νέον !\nDIY : Τακούνια με στρας !\nDIY : Μεταμορφώστε το τζιν σας με παγιέτες !\nDIY ξεφτισμένο τζιν\nDIY : Σκίστε το σορτσάκι σας !\nDIY : Οmbre μπλουζάκι\nDIY Hot glue χριστουγεννιάτικα στολίδια νυφάδες χιονιού με glitter\nDIY Αχλάδια – στολίδια από καμένες λάμπες\nDIY Φθινοπωρινό φαναράκι\nDIY γλαστράκια με κλαδιά\nΕγκυμοσύνη και ομορφιά πάνε πακέτο\nΚατανοώντας τα προβλήματα υπογονιμότητας\nΜακιγιάζ, Μόδα, ΟΜΟΡΦΙΑ, Φθινόπωρο / Χειμώνας\nAugust 28, 2014 by Truewoman\nΜακιγιάζ φθινόπωρο 2014 – χειμώνα 2015 λοιπόν με όλες τις τάσεις να έχουν ήδη λάβει τις θέσεις τους . Τι είδαμε λοιπόν στις πασαρέλες των fashion weeks ; Nude αποχρώσεις , κραγιόν με υπέροχα Lie de vin χρώματα και το smoky να έχει την τιμητική του , όλα όσα χρειάζεται δηλαδή μια γυναίκα για να έχει μια ξεχωριστή εμφάνιση ! Ας δούμε λοιπόν παρέα τις φετινές τάσεις στο μακιγιάζ που ξεχώρισε για εσάς το truewoman.gr για το φθινόπωρο 2014 – χειμώνα 2015 .\nΜακιγιάζ φθινόπωρο 2014 – χειμώνας 2015 , όλες οι τάσεις αναλυτικά .\nΛίγο μετά την παρουσίαση τους στα μεγάλα σαλόνια της μόδας ξεχώρισαν ήδη όλες οι τάσεις της μόδας , της κομμωτικής και του μακιγιάζ . Θα αναρωτιέστε ήδη για τις αποχρώσεις που θα έχει το δέρμα σας , τον στολισμό που θα έχουν τα μάτια σας και την φλόγα που θα βγαίνει απ΄τα χείλη σας .\nΜακιγιάζ φθινόπωρο 2014 – χειμώνας 2015 , οι τάσεις του make up\nNude , ξανά και ξανά !\nΈχοντας επικρατήσει τα τελευταία χρόνια το nude επιστρέφει και πάλι και δείχνει πως για τους χειμερινούς μήνες η φυσική εμφάνιση θα έχει την τιμητική της . Όπως μπορούμε να διαπιστώσουμε απ΄τις παρουσιάσεις των Von Furstenberg, Calvin Klein και Versace , το nude θα είναι μια από τις νικήτριες τάσεις . Εμείς την λατρέψαμε ήδη , εσείς ;\nΕπειδή χειμωνιάζει δεν σημαίνει πως πρέπει τα μάγουλα μας να χάσουν το ροδαλό τους χρωματάκι για αυτό θα χρησιμοποιήσουμε και με το παραπάνω ρουζ χρώματος ροζ έτσι για να αναδείξουμε την κουκλίτσα που κρύβουμε μέσα μας όπως είδαμε στην παρουσίαση του οίκου Ashish .\nΜία άλλη τάση του φθινοπώρου 2014 – χειμώνα 2015 για όσες βρίσκουν υπερβολική την προηγούμενη τάση είναι το glowy που μας παρουσιάζουν οι οίκοι Scott και Desigual . Η πρόταση αυτή προστάζει ένα δέρμα λαμπερό και γεμάτο υγεία και ταιριάζει σε όσες γυναίκες θέλουν ένα διακριτικό μακιγιάζ χωρίς υπερβολές που δεν στερείται θηλυκότητας και γοητείας .\nΜακιγιάζ φθινόπωρο 2014 – χειμώνας 2015 , οι τάσεις στα μάτια\nBronze και ιριδίζον βλέφαρα\nΧειμώνας ίσον εορταστική περίοδος που πρέπει κάθε γυναίκα να υποδεχτεί έχοντας μια μοναδική εμφάνιση . Λέμε ναι λοιπόν στις ιριδίζον και bronze σκιές ματιών για να δώσουμε στην ματιά μας την λάμψη και την αίγλη των ημερών . Ειδικά η bronze απόχρωση ενδεικνύεται για όλες τις γυναίκες αφού είναι απ΄τις λίγες αποχρώσεις που ταιριάζουν με όποιο χρώμα ίριδας κι αν έχουν τα μάτια σας . Αυτό άλλωστε είδαμε στις παρουσιάσεις των Unique και Les Copains .\nΠιστεύαμε πως οι μέρες που χρησιμοποιούσαμε μολύβι ματιών είχαν πια παρέλθει δίνοντας την θέση του στο eyeliner όλα δείχνουν όμως πως κάναμε μεγάλο λάθος υπολογίζοντας χωρίς τον ξενοδόχο ! Το μολύβι ματιών ζει και βασιλεύει και κάνει την μεγάλη του επιστροφή διεκδικώντας και πάλι την θέση του στις προτιμήσεις των γυναικών . Θα του δώσουμε την ευκαιρία που του αξίζει ;\nΜακιγιάζ φθινόπωρο 2014 – χειμώνας 2015 , οι τάσεις στα χείλη\nΧείλη Lie de vin\nΟι πρώτες ενδείξεις δείχνουν πως η απόχρωση Lie de vin θα βρίσκεται φέτος το φθινόπωρο και χειμώνα σε όλα τα γυναικεία χείλη . Όποιο στιλ κι αν σας αρέσει , όποιο σχήμα κι αν σας θέλετε να δώσετε στα χείλη σας κάνε το αρκεί το χρώμα να είναι Lie de vin , τουλάχιστον έτσι προστάζουν οι δημιουργοί και έτσι δείχνουν οι τάσεις . Δύσπιστες ή μη δοκιμάστε το νομίζουμε πως το αποτέλεσμα θα σας εκπλήξει ευχάριστα . Εμείς το δοκιμάσαμε και το ερωτευτήκαμε κεραυνοβόλα !\nΤο απόλυτο γυναικείο χρώμα χειλιών βρίσκεται και πάλι στον θρόνο του . Αξεπέραστο , διαχρονικό , κλασικό , γοητευτικό και πάντοτε στην μόδα το κόκκινο χρώμα δείχνει πως έχει την ικανότητα να συντροφεύει για πάντα την γυναίκα . Κάνοντας πάντοτε εντύπωση και τραβώντας σαν μαγνήτης τις ματιές τα κόκκινα χείλη είναι ικανά από μόνα τους να ανυψώσουν στο έπακρο την γυναικεία θηλυκότητα και γοητεία , άλλωστε οι οίκοι Catwalks , Anna Sui και Trussardi δεν θα έπαιζαν λάθος χαρτί !\nΔέρμα φυσικό , ματιά που σκοτώνει και χείλη φλογερά θα είναι όπως όλα δείχνουν το τρίπτυχο της επιτυχίας του φθινοπώρου 2014 – χειμώνα 2015 στο γυναικείο μακιγιάζ .Είναι βέβαιο πως κάθε γυναίκα θα βρει εύκολα τον συνδυασμό που ταιριάζει καλύτερα με τα χαρακτηριστικά της αποκτώντας έτσι μια εκθαμβωτική εμφάνιση . Ο φετινός χειμώνας θα είναι καυτός !\nPhotos credited to : pinterest / polyvore\nTags: Γυναικεία μόδα, μακιγιάζ, Μακιγιάζ 2015, Μακιγιάζ φθινόπωρο 2014, Μακιγιάζ φθινόπωρο 2014 - χειμώνας 2015, Μακιγιάζ χειμώνας 2015, Μόδα χειμώνας, ομορφιά, φθινόπωρο, χειμώνας\nΛατρεύω την μόδα και το styling και είμαι κυριολεκτικά εθισμένη στο nail art και σε οτιδήποτε έχει σχέση με παπούτσια . Το Truewoman.gr δημιουργήθηκε με πολύ αγάπη και μεράκι για να μοιραστώ όλα τα μυστικά της μόδας , των diy , των νυχιών και της γυναικείας ομορφιάς με όλες τις γυναίκες που έχουν τα ίδια ενδιαφέροντα με εμένα .\nNail art φθινόπωρο / χειμώνα 2015-2016 τάση : Στρογγυλά νύχια\nΧριστουγεννιάτικα σχέδια στα νύχια 2014 – 2015\nAbout Us / Σχετικά με εμάς\nΜόδα , ομορφιά , diy , μακιγιάζ , νύχια και συνταγές είναι μόνο μερικές ενότητες που μπορείς να βρεις στο πρώτο γυναικείο online περιοδικό ! Κάλως ήρθες λοιπόν στο Truewoman.gr\nCopyright ©2017 Truewoman.gr All Rights Reserved.\nΑυτός ο ιστότοπος χρησιμοποιεί cookie από το Google για την παροχή των υπηρεσιών του, για την εξατομίκευση διαφημίσεων και για την ανάλυση της επισκεψιμότητας. Η Google κοινοποιεί πληροφορίες σχετικά με την από μέρους σας χρήση αυτού του ιστότοπου. Με τη χρήση αυτού του ιστότοπου, αποδέχεστε τη χρήση των cookie.Συμφωνώ Περισσότερα


Τρόποι Αποστολής - TreloKalathi\nΜπορείς να παραλάβεις την παραγγελία σου σε οποιοδήποτε σημείο της Ελλάδας επιθυμείς μέσω των ταχυμεταφορών που συνεργαζόμαστε Το μόνο που χρειάζεται να κάνεις είναι να δηλώσεις την ακριβή διεύθυνση αποστολής κατά την καταχώρηση της παραγγελίας σου.\nΟι αποστολές μας εκτελούνται πανελλαδικά από την ACS Courier και τα έξοδα αποστολής είναι 3.50€ για παραγγελίες με συνολικό βάρος έως 3 κιλά.\nΓια παραγγελίες με συνολικό βάρος άνω των 3 κιλών θα ενημερωθείτε προτού σας αποσταλεί η παραγελία σας για το συνολικό κόστος των μεταφορικών, αφού υπάρχει επιπλέον επιβάρυνση σύμφωνα με τον τιμοκατάλογο της courier, ενώ θα υπολογιστεί και το επιπλέον κόστος στο καλάθι σας.\nΟι παραγγελίες αποστέλλονται από το trelokalathi.gr καθημερινά (εκτός από Κυριακές & αργίες). Ταυτόχρονα με την αποστολή της παραγγελίας σας θα λάβετε ενημερωτικό email με το αριθμό αποστολής καθώς και σύνδεσμο (link) με την ηλεκτρονική διεύθυνση της παραγγελίας σας όπου θα έχετε δυνατότητα να παρακολουθείτε την εξέλιξή της σε πραγματικό χρόνο. Με την άφιξη της παραγγελίας σας στο κατάστημα ταχυμεταφορών της περιοχής σας, θα λάβετε SMS στο κινητό σας με τα στοιχεία της παραγγελίας σας και τα στοιχεία του καταστήματος όπου βρίσκεται η παραγγελία σας.\nΕΠΙΠΛΑ ΚΑΙ ΕΙΔΗ ΤΑΞΙΔΙΟΥ\nΣε παραγγελίες που περιλαμβάνουν προϊόντα από τις κατηγορίες ΕΠΙΠΛΑ (και υποκατηγορίες της) και ΕΙΔΗ ΤΑΞΙΔΙΟΥ (και υποκατηγορίες της) δεν υποστηρίζονται ως τρόποι πληρωμής η αντικαταβολή και η παραλαβή από το κατάστημα.\nΕπίσης η αποστολή των συγκεκριμένων προϊόντων ως επί των πλείστων γίνεται με μεταφορική εταιρεία και το κόστος των μεταφορικών μπορείτε να το δείτε μόλις επιλέξετε την περιοχή παράδοσης στο καλάθι σας. Η ΠΑΡΑΔΟΣΗ ΓΙΝΕΤΑΙ ΣΤΟ ΠΕΖΟΔΡΟΜΙΟ ΤΗΣ ΔΙΕΥΘΥΝΣΗΣ ΣΑΣ (Παράδοση στο πεζοδρόμιο) και ισχύει μόνο για πρωτεύουσες, μεγάλες πόλεις & κωμοπόλεις του νομού.


„imagine“ – Ακούστε ένα ακόμη νέο τραγούδι από την Ariana Grande! – Music Hunter\n„imagine“ – Ακούστε ένα ακόμη νέο τραγούδι από την Ariana Grande!\nΗ Ariana Grande δεν εφησυχάζει λεπτό αυτόν τον καιρό, αφού δεν σταματά να παρουσιάζει τη μια νέα κυκλοφορία μετά την άλλη.\nΦέτος λοιπόν, όχι μόνο κυκλοφόρησε την τέταρτη δισκογραφική δουλειά της „Sweetener“, η οποία περιλαμβάνει τα hit single „no tears left to cry“, „god is a woman“ και „breathin‘“, αλλά ετοιμάζεται να κυκλοφορήσει και την πέμπτη.\nΤο νέο της album φέρεται να έχει τον τίτλο „thank u, next“ κι έχοντας ήδη ξεκινήσει την προώθησή του, η νεαρή τραγουδίστρια κυκλοφόρησε αρχές Νοεμβρίου το πρώτο επίσημο single, το οποίο φέρει τον ίδιο τίτλο, κατακτώντας για άλλη μια φορά την κορυφή των chart παγκοσμίως.\nΠριν μια εβδομάδα κυκλοφόρησε και το επίσημο video clip του, σπάζοντας το ρεκόρ για το βίντεο με τα περισσότερα views μέσα σε 24 ώρες, ενώ αυτή την στιγμή μετρά σχεδόν 170 εκατομμύρια κλικ.\nΕκμεταλλευόμενη όλη αυτή την επιτυχία, η ταλαντούχα τραγουδίστρια κυκλοφόρησε ένα ακόμη νέο κομμάτι.\nΟ τίτλος αυτού „imagine“, ένα slow pop RnB τραγούδι που μιλάει για μια ανέφικτη αγάπη, μια χωρίς καμιά ελπίδα, ενώ φέρεται ως το αντίθετο το “thank u, next”, το οποίο επικεντρώνεται στο μήνυμα της προσωπικής χειραφέτησης.\nΟ τίτλος του τραγουδιού ήταν κρυμμένος, στο video clip του „breathin‘“, μαζί με αυτούς άλλων πιθανών νέων τραγουδιών, στα οποία η ίδια η Ariana αναφερόταν κατά καιρούς στα μέσα κοινωνικής δικτύωσης, όπως είχε κάνει και στο video clip του „no tears left to cry“.\nΤο κομμάτι γράφτηκε από την ίδια σε συνεργασία με τους JProof, Priscilla Renea, Happy Perez και Andrew “Pop” Wansel. Οι Happy Perez (Miguel, G-Eazy, Camila Cabello, Halsey, Mariah Carey κ.ά.) και Andrew “Pop” Wansel (Kanye West, Tory Lanez, Kehlani, Alessia Cara κ.ά.) υπογράφουν μάλιστα και την παραγωγή του.\nΚαθώς πρόκειται για ένα promo single, η Ariana δήλωσε στο Twitter πως δεν θα το συνοδεύσει ένα επίσημο video clip, αλλά ένα lyric video, το οποίο περιλαμβάνει γραφικά από έναν καλλιτέχνη ονόματι Chepertom, υπό τον τίτλο “THE EXPEDITION WENT WRONG”.\nΣε αυτό το σημείο να αναφέρουμε πως η Ariana πρόσφατα ανακηρύχθηκε «Γυναίκα της Χρονιάς» από το Billboard, ενώ κυκλοφόρησε και μια μίνι σειρά-ντοκιμαντέρ με τίτλο „Ariana Grande: Dangerous Woman Diaries“ σε συνεργασία με το YouTube.\nΑπολαύστε το „imagine“ εδώ!\nΤα καλύτερα album του 2018 σύμφωνα με τους κριτικούς\nΑκούστε τη συνεργασία του ΝΙΝΟ Ξυπολιτά & Θάνου Παπανικολάου


Χακόμπο: «Θα μπορούσα να ήμουν σιωπηλός και να έμενα»\nΟ Σανθ Χακόμπο αποτελεί παρελθόν από τον ΠΑΟΚ μετά από τρία ταραχώδη χρόνια με πολλά επεισόδια.\nΟ Ισπανός γκολκίπερ αναγνώρισε τα λάθη του, που τα απέδωσε στον εκρηκτικό χαρακτήρα του. Όμως τόνισε πως δεν θα μπορούσε να σιωπήσει, όπως θεωρεί ότι κάνουν άλλοι που μένουν χρόνια στον ΠΑΟΚ.\nΌσο για την επόμενη μέρα, είπε πως έχει δύο προτάσεις στα χέρια του αλλά θα αποφασίσει αν θα αγωνιστεί ή θα παραμείνει εκτός για φέτος, στο πλευρό του πατέρα του που αντιμετωπίζει ένα πρόβλημα υγείας.\n-Πώς φτάσατε εσύ και ο ΠΑΟΚ στο διαζύγιο;\n"Πριν μερικές μέρες με κάλεσαν και μου είπαν πριν αρχίσει η προετοιμασία να βρω άλλη ομάδα. Ένα μήνα πριν μου είχαν πει να έρθω πίσω και θα αποφασίσει ο προπονητής. Άλλαξαν άποψη στην πορεία και όταν μία ομάδα δεν σε θέλει είναι προτιμότερο να διευκολύνεις τα πράγματα".\n-Με ποια συναισθήματα αποχωρείς από τον ΠΑΟΚ;\n"Ο ΠΑΟΚ είναι μία από τις καλύτερες ομάδες στην Ευρώπη και διαθέτει τους καλύτερους οπαδούς. Δεν έχω δει παρόμοιους. Νιώθω λυπημένος επειδή ήθελα να συνεχίσω και πιστεύω ότι ήμουν ο καλύτερος τερματοφύλακας, αλλά ορισμένες φορές τα πράγματα δεν έρχονται όπως τα θέλεις".\n-Τι πιστεύεις ότι έφταιξε περισσότερο και δεν κατάφερες να πετύχεις στον ΠΑΟΚ;\n"Πιστεύω ότι το καλύτερο θα ήταν να παραμένω σιωπηλός, να παίρνω τον μισθό μου. Έτσι δεν έχεις κανένα πρόβλημα, αλλά εγώ δεν μπορώ να το κάνω αυτό. Όταν είμαι σε ομάδα, μάχομαι και προσπαθώ για το καλύτερο κάθε μέρα. Δεν κοιτάζω να καλύπτω τον εαυτό μου. Μερικοί άνθρωποι το κάνουν και συνεχίζουν για χρόνια, αλλά έτσι δεν παλεύουν μέσα στα παιχνίδια. Είμαι πάντα επαγγελματίας. Ξέρω ότι ο χαρακτήρας μου δεν είναι αυτός που πρέπει ορισμένες φορές, αλλά πάντα πολεμώ για την ομάδα και τους οπαδούς μέσα στο γήπεδο και κανείς δεν θα το αλλάξει αυτό".\n-Πιστεύεις, δηλαδή, ότι θα μπορούσες να μείνεις και να προσφέρεις φέτος στον ΠΑΟΚ...\n"Φυσικά, αν έμενα εδώ θα έπαιζα τελικά. Το μόνο που χρειαζόμουν ήταν δύο μέρες για να με δει ο κόουτς. Πέρυσι κανείς δεν ήθελε τον Ιτάνζ και τελικά έπαιξε έξι μήνες. Νομίζω είναι η πρώτη φορά που ένας τερματοφύλακας έπαιζε συνεχώς και δεν ανανέωσε το συμβόλαιό του. Γιατί άραγε; Δεν ξέρω, ίσως είναι πιο εύκολο να φέρνεις έναν νέο τερματοφύλακα, παρά να ανανεωνεις το συμβόλαιο ενός που έχεις...".\n-Ποια είναι η άποψή σου για τον Φρανκ Άρνεσεν και το πρότζεκτ που θέλει να εφαρμόσει στον ΠΑΟΚ;\n"Δεν τον γνώριζα. Σίγουρα είναι καλός, γι' αυτό άλλωστε και υπέγραψε στον ΠΑΟΚ".\n-Ποιες είναι τα καλά και τα κακά που κρατάς στη μνήμη σου από τη συνεργασία σου με τον ΠΑΟΚ;\n"Όλα είναι καλά. Το μόνο κακό είναι ότι η ομάδα χρειάζεται περισσότερη οργάνωση, περισσότερη ηρεμία. Δεν γίνεται κάθε χρόνο να αλλάζει δέκα παίκτες και όλο το τεχνικό τιμ. Πρέπει να δείχνουν εμπιστοσύνη. Η Άρσεναλ δεν έχει κερδίσει τίποτα δέκα χρόνια και κρατά τον ίδιο προπονητή, ενώ ξοδεύει και 100 εκ. ευρώ κάθε σεζόν. Χρειάζεται χρόνος και οργάνωση. Τα χρήματα δεν παίζουν ρόλο αν δεν τα ξοδεύεις σωστά. Το πιο σημαντικό είναι να διαθέτεις παίκτες που παλεύουν και δεν παίζουν μόνο για τα χρήματα".\n-Ποιο είναι το επόμενο βήμα στην καριέρα σου;\n"Δεν ξέρω ακόμη. Έχω μία προσφορά από την Ρεάλ Σαραγόσα και μία ακόμη από την Ελλάδα, αλλά πρέπει να σκεφτώ τι απόφαση θα πάρω. Δεν είμαι σίγουρος αν θα παίξω ή θα μείνω κοντά στις κόρες μου και τον πατέρα μου που αντιμετωπίζει ένα πρόβλημα υγείας".\n-Κλείνοντας, θα ήθελες να στείλεις ένα μήνυμα στους οπαδούς του ΠΑΟΚ;\n"Τους ευχαριστώ για όλα. Θα είμαι πάντα οπαδός του ΠΑΟΚ και υποστηρικτής της θύρας 4. Ευχαριστώ για όλα και συγνώμη αν έκανα κάτι κακό σε κάποιον. Πάντα θα είμαι ανοιχτός να έρθω στον ΠΑΟΚ, για να παίξω ή να βοηθήσω με οποιονδήποτε τρόπο".


Κέρδισα μία paysafecard σε έναν διαγωνισμό, αλλά δεν μπορώ να την εξαργυρώσω. Τι μπορώ να κάνω;\nΌταν κερδίζετε ένα paysafecard PIN, στις περισσότερες περιπτώσεις, μπορείτε να το εξαργυρώσετε μόνο στο ηλεκτρονικό κατάστημα, με το οποίο συνδιοργανώσαμε το διαγωνισμό. Τα PIN της paysafecard μπορούν να εξαργυρωθούν μόνο εντός συγκεκριμένου χρονικού διαστήματος. Η διάρκεια ισχύος αναγράφεται στην πίσω πλευρά της paysafecard ή στο email, με το οποίο λάβατε τον κωδικό PIN της paysafecard. Μπορείτε να βρείτε πληροφορίες για τα paysafecard PINs που έχουν κληρωθεί σε διαγωνισμούς εδώ.


Ovi Magazine : American memories, forty years ago by Thanos Kalamidas\nAmerican memories, forty years ago\nΑπό παιδί η Αμερική – όπως όλοι μας συνηθίζουμε να αποκαλούμε τις Ηνωμένες Πολιτείες – δεν μου φάνηκε ένας ωκεανός μακρυά κι αυτό χάρις στους θείους μου που από την δεκαετία του ‘50 είχαν μεταναστεύσει στην χώρα των ευκαιριών, όπως επίσης συνηθίζαμε να αποκαλούμε τις ΗΠΑ.\nΈτσι λοιπόν με μια γιαγιά που κάθε χρόνο πέρναγε ένα δίμηνο στην Αμερική και με την επιστροφή της μας πέταγε κάτι anyway σε κάθε δεύτερη πρόταση ή το καταπληκτικό “son of the bitch” όταν θύμωνε και από ένα Levis σε κάθε εγγόνι, πριν φτάσω στην εφηβεία είχα ήδη εξοικειωθεί με την Καλιφορνέζικη κουλτούρα. Ή καλύτερα με την ελληνοκαλιφορνέζικη κουλτούρα που δεν είναι απαραίτητα το ίδιο όπως μας έδειξε και πολύ γνωστή ταινία. Όταν πια τη δεκαετία του ‘70 ακολούθησε τους θείους και η νεότερη γενιά της οικογένειας, η εξοικείωση μου έφτασε σε σημείο κόμικς και κάπτεν Αμέρικα, λέξεις άγνωστες τότε στην Ελλάδα του Μίκυ Μάους, του Σεραφίνο και του μικρού Ήρωα.\nΈτσι κάποια στιγμή, όπως και ήταν φυσιολογικό, έφτασε η στιγμή να γνωρίσω κι εγώ το Αμέρικα και μάλιστα εκπαιδευμένος και εμπλουτισμένος με τη σωστή χρήση των λέξεων anyway και “son of the bitch”.\nΟι πρώτες μου δυο επισκέψεις, χωρίς να με απογοητεύσουν δεν με εντυπωσίασαν. Σε αυτό ίσως να φταίει η καθαρά τουριστική εικόνα που πήρα – το Άγαλμα της Ελευθερίας, το Empire State Building, το Μητροπολιτικό Μουσείο και το Ellis Island στην Νέα Υόρκη, τον πρώτο μου σταθμό και μετά το Χόλιγουντ, το στούντιο της Γιουνιβέρσαλ και φυσικά την Ντίσνεϋλαντ στο Λος Άντζελες, στο δεύτερο σταθμό μου. Μια άλλη εξήγηση, και πιο λογική που την καταλαβαίνω καλύτερα τώρα που μεγάλωσα, είναι ότι είχαν προηγηθεί η γνωριμία μου με Λονδίνο, Παρίσι και Βερολίνο που είχα πραγματικά μαγευτεί και δεν μπορούσα – τουλάχιστον υποσυνείδητα - να μην συγκρίνω.\nΑυτό όμως δεν σήμαινε ότι η Αμερική δεν κρυφοέθρεφε και μια μόνιμη έλξη για μένα κι έτσι όταν στις αρχές τις δεκαετίας του ‘80 μου δόθηκε η ευκαιρία να περάσω ένα πεντάμηνο στη χώρα σχεδόν ήπειρο, με την ελευθερία να ταξιδέψω όπως εγώ ήθελα και βασικό, τα έξοδα όλα πληρωμένα, από ότι καταλαβαίνετε πιάστηκα με χέρια και με πόδια ετοιμάζοντας βαλίτσες και μπαγκάζια μέσα σε ώρες.\nΠέντε μήνες, σχεδόν εκατό-πενήντα μέρες, δεκαεπτά πολιτείες από τις πενήντα με αεροπλάνα, τραίνα και το μεγαλύτερο μέρος με μηχανή. Οι διαπολιτειακοί δρόμοι των ΗΠΑ είναι ο παράδεισος του easy rider, αυτό για τους λίγους που θα το καταλάβουν. Από τη Βικτοριανή και ακαδημαϊκή Βοστόνη – που πραγματικά αγάπησα – σε συναυλία των Public Enemy στο Χάρλεμ – που κατάλαβα γιατί η ραπ είναι συνέχεια του μπλουζ, και μετά πιο πολύ μπλουζ δίπλα στη λίμνη Μίσιγκαν στο Σικάγο. Η άλλη πόλη των ΗΠΑ που πραγματικά λάτρεψα και φρόντισα να επισκεφτώ και ξαναεπισκεφτώ.\nΑλλά μετά ήταν που άρχισε η μαγεία. Μισούρι, Τένεσση, Αλαμπάμα, Μισισίπι, Λουιζιάνα. Ότι έχετε διαβάσει, ότι έχετε ακούσει κι ότι έχετε δει σε ταινίες, καλό ή κακό ισχύει. Υπήρξαν μέρες που δεν ήξερα να ήμουν στον 20ο αιώνα, στον 19ο ή σε κάποια καουμπόικη ταινία.\nΕδώ όμως πρέπει να σημειώσω κάτι. Ένας περιηγητής στην Ελλάδα του 18ου αιώνα, θα με συγχωρήσετε που δεν θυμάμαι το όνομά του, είχε γράψει ότι τα ιστορικά μνημεία και τη φυσική ομορφιά τα θαυμάζεις αλλά αυτό που μένει για πάντα στη μνήμη σου είναι οι απλοί άνθρωποι και το ...φαγητό! Πόσο μα πόσο αλήθεια!\nΤηγανιτό κοτόπουλο με γλυκοπατάτες και μηλόπιτα με σπιτική κρέμα σε οικογενειακό ταβερνείο κοντά στο Springfield του Μισούρι που σαράντα χρόνια μετά νιώθω να τρέχουν σάλια στην θύμηση. Χοιρινό με τηγανιτές πίκλες στο Αρκάνσας, ποταμίσιες τηγανιτές γαρίδες με τσίλι στο Μισισίπι και μετά φτάνεις στην Λουιζιάνα και στη Νέα Ορλεάνη και μέσα σε τέσσερεις μέρες παίρνεις άνετα τέσσερα κιλά. Να χαζεύεις τα ποταμόπλοια στο Μισισίπι ποταμό και να νιώθεις ότι δίπλα σου κάθονται ο Χάκμπερι Φιν και ο Τομ Σώγιερ μασουλώντας άχυρα.\nΤον Χάκμπερι Φιν και ο Τομ Σώγιερ, τους ήρωες του Μαρκ Τουέιν τους ανέφερα επίτηδες επειδή τους συνάντησα. Σε διαφορετικές ηλικίες και σε διαφορετικά χρώματα αλλά ήταν εκεί. Εκεί ήταν και τα μπλουζ. Και η Τζαζ. Φυσικά το μπέρμπον. Κι από ότι καταλαβαίνουν όλοι όσοι με ξέρουν ...δεν ήθελα να φύγω. Ο κόσμος, όσο πιο απλός και φτωχός τόσο πιο φιλόξενος και ανοιχτός. Στην αρχή κάνανε το αναμενόμενο χάζι με την ελαφρά αγγλοπροφορά μου αλλά όταν εξηγούσα ότι ειμαι Έλληνας όλα τα κάστρα ...πέφτανε.\nΑν αντιμετώπισα δυσκολίες, ξενόφοβους ή ρατσιστές. Ναι, αλλά ήταν πολύ λίγες οι φορές, τόσο λίγες που δεν αξίζουν ούτε καν να μνημονευτούν και στην Φιλανδία, για παράδειγμα, τους πρώτους πέντε μήνες αντιμετώπισα πολύ πιο πολλά και πολύ πιο σοβαρά προβλήματα. Αν είδα ρατσισμό; Ναι. Αλλά ήταν μουλωχτός και τις περισσότερες φορές κρυβόταν όπως ακριβώς συνέβαινε και στις περισσότερες χώρες της Ευρώπης. Ήταν εκεί αλλά δεν ήταν απειλητικός στην καθημερινότητα. Φτώχεια, ναι. Είδα πολύ φτώχεια, ειδικά ανάμεσα στις μειονότητες. Και εκεί ήταν που ο ρατσισμός που δεν έβλεπα έπαιζε το ρόλο του. Το έβλεπες ότι ο διευθυντής ήταν πάντα λευκός και μόνο ο κλητήρας μαύρος κι ας μάθαινες ότι είχε πολύ καλύτερη μόρφωση από όλους τους λευκούς της εταιρίας μαζεμένους. Αυτό που σήμερα ονομάζουμε συστηματικός ρατσισμός ήταν ορατός σε μένα σαράντα χρόνια πριν, όταν ο απλός λευκός Αμερικάνος στην καθημερινότητα του δεν ήταν ρατσιστής αλλά ένα ολόκληρο σύστημα με το ίδιο το επίσημο κράτος στο κέντρο του, τον έκανε να δρα και να υπάρχει ρατσιστικά.\nΔυστυχώς μια διαδικτυακή στήλη δεν φτάνει για να σας περιγράψω όσα έζησα και τους ανθρώπους που γνώρισα αυτούς του πέντε μήνες. Ή τα όσα έμαθα, που συμπεριλαμβάνουν από το να μαγειρεύω Τζαμπαλάγια μέχρι το να παίζω παλιά ορίτζιναλ γουέστερν στην κιθάρα, ‘δώρο’ της Αμυ στην Ατλάντα της Γεωργίας και να εκτελώ -στην κυριολεξία, το: “sixteen died by Johnny Radow’s gun”. Αυτό που έμεινε για μένα όμως είναι ότι ενώ κατά περιόδους νιώθω έντονη απέχθεια γι αυτούς που κυβερνούν την υπερατλαντική υπερδύναμη, να αγαπήσω τους ανθρώπους της, τους απλούς Αμερικάνους.\nΈτσι φτάσαμε και στο δυο χρόνια πριν. Ειμαι σε εστιατόριο λίγο έξω από το Ρίτσμοντ της πολιτείας της Βιρτζίνια κοντά στην Ουάσιγκτον με παρέα κυρίως ξένων, διαφορετικών εθνικοτήτων -και έχω λόγο που το σημειώνω γιατί διαφορετικές εθνικότητες συμπεριλαμβάνει διαφορετικά ‘χρώματα’ δέρματος και διαφορετική προφορά των αγγλικών που ήταν η κοινή γλώσσα επικοινωνίας στο τραπέζι. Είμαστε έντεκα άτομα, τυχαία όλοι άντρες.\nΠέντε λεπτά αφού κάτσαμε και έχουμε τακτοποιηθεί με τα μενού μπροστά μας αντιλαμβανόμαστε ότι δυο διαφορετικές παρέες σε δυο διαφορετικά τραπέζια στα δεξιά μας και πίσω μας έχουν σταματήσει να τρώνε και μας παρατηρούν. Αν και ενοχλητικό, δικαίωμα τους και εμείς απλά αλληλοκοιταχτήκαμε με νόημα. Το εστιατόριο άλλωστε ήταν οικογενειακό και στα τραπέζια γύρω μας υπήρχαν οικογένειες με παιδιά που ενέπνεε μιας μορφής ασφάλεια. Όταν ήρθε η κοπέλα να πάρει τις παραγγελιές μας αντιληφθήκαμε άμεσα ότι επαναλάμβαναν ότι λέγαμε τονίζοντας και διακωμωδώντας με στερεότυπα τις προφορές και μάλιστα το έκαναν και τα δυο τραπέζια σε μια ανταλλαγή ποιος είναι ο καλύτερος ...κωμικός. Αφού έφυγε η κοπέλα κι εμείς ξεπεράσαμε την πρώτη βουβαμάρα και αρχίσαμε να μιλάμε μεταξύ μας, το “αστείο” συνεχίστηκε στολισμένο τώρα με κραυγές πιθήκων (ευνόητος ο στόχος) ή ανακλήσεις του Αλλάχ και του Μπιν Λάντεν σίγουρα στοχεύοντας τους δυο άραβες συναδέρφους. Το πρώτο σοκ για μας ήρθε όταν συνειδητοποιήσαμε ότι εκτός από ένα νεαρό ζευγάρι οι υπόλοιποι θαμώνες είχαν γυρίσει και μας κοίταζαν χαζογελώντας και ψιθυρίζοντας. Το δεύτερο σοκ ήρθε όταν επίσης συνειδητοποιήσαμε ότι ανάμεσα σε αυτούς που χαζογελούσαν και χάζευαν την όλη κατάσταση ήταν και μια σχετικά μεγάλη παρέα αφροαμερικάνων.\nΌταν πια το αστείο έπαψε να είναι αστείο, Βρετανός συνάδερφος που χαίρει διεθνή σεβασμό αποφάσισε να μιλήσει και πολύ ευγενικά να ζητήσει από τις δυο παρέες να δείξουν πολιτισμό και ευπρέπεια στους φιλοξενουμένους τους. Η απάντηση ήρθε σε διπλή μορφή. Κάποιος από την παρέα δεξιά μας είπε: γιατί αλλιώς ...τι θα κάνεις; Και ταυτόχρονα δυο από την ίδια παρέα και τρεις από την άλλη, συμπεριλαμβανομένης μιας γυναίκας, μισοσηκωθήκαν δείχνοντάς μας προκλητικά τα περίστροφα που είχαν στη μέση τους. Οι υπόλοιποι θαμώνες συνέχισαν να χαζογελάν.\nΕίκοσι λεπτά αργότερα και αφού είχαμε πληρώσει έναν προκλητικά υπερτιμολογημένο λογαριασμό χωρίς να μας δοθεί απόδειξη παρ’ όλο ότι την ζητήσαμε, φύγαμε πριν καν δούμε τα πιάτα που ...ακριβοπληρώσαμε και καταλήξαμε να φάμε σε ένα Μακντόναλντ βουβοί.\nΔυστυχώς αυτή είναι μια από τις πολλές παρόμοιες ιστορίες που ζήσαμε όλοι μας κι αν εγώ μπορώ να αναμετρήσω πέντε ή δέκα φορές που φοβήθηκα ή ένιωσα απειλούμενος, μαύροι ή με εμφανή αραβική καταγωγή συνάδερφοι το νιώθανε συνέχεια σε σημείο κάποιοι να συντομεύσουν την παραμονή τους δραματικά. Και όσο τρομακτικό κι αν ακουστεί ένιωσα πιο πολύ και πιο συχνά φόβο στην Ουάσιγκτον, ανάμεσα στους οπλοφόρους τύπους με τα κόκκινα καπελάκια του Τραμπ, παρά στο Νταρφούρ και στο Κογκό.\nΠροσέξτε, θέλω να πιστεύω ότι η Αμερική που αγάπησα είναι ακόμα εκεί, απλά είναι κριμένη και φοβισμένη από τους διχαστικούς τρουμπικούς ψευτοπολιτικούς απατεώνες και τον συρφετό ρατσιστών, ξενοφοβικών, ψευτοθρησκόληπτων ακροδεξιών με την συνοδεία αρκετών ποινικών απατεώνων που έβγαλε από το κοινωνικό περιθώριο ο Τραμπ και το δηλητήριο διχασμού και μίσους που πότισε την Αμερικανική κοινωνία. Απόδειξη οι πανηγυρισμοί το σαββατοκύριακο που μας πέρασε. Οι Αμερικάνοι ΔΕΝ πανηγυρίζανε την νίκη του Μπάϊντεν - που στην ουσία είναι ένας συντηρητικός με κουκούλα δημοκρατικού και λογική δεκαετίας του ‘80 - αλλά για την ήττα του Τραμπ και των Τραμπούκων του. Για την ήττα του διχασμού που θέλει κόκκινες και μπλε πολιτείες με κόκκινους και μπλε, λευκούς και μη πολίτες.\nΑυτά κάτι πρέπει να σας θυμίζουν, έτσι δεν είναι; Όταν επ’ ευκαιρία μιας πανδημίας, της παντελούς αποτυχίας της κυβέρνησης, μπροστά σε ένα κυκεώνα αρπαχτών και διαφθοράς αλλά κυρίως στην αποτυχία αντιμετώπισης της κρίσης και της άρνησης μερικών να φορέσουν την μάσκα – που δεν ξέρεις σε ποιο χώρο ανήκουν – χαρακτηρίζεις το 62% του πληθυσμού που ψήφισε στο δημοψήφισμα ‘ΟΧΙ” ...ψεκασμένους και επιφυλάσσεις για τους ψηφοφόρους του ΣΥΡΙΖΑ εμφυλοπολεμικές ύβρεις όπως ...συμμορίτες, τότε γίνεσαι φορέας του καρκινώματος του διχασμού. Συν ότι σύμφωνα με το αξίωμα: η βια φέρνει τη βια, δεν πρέπει να σε εκπλήσσει το γεγονός ότι το γερμανοτσολιάς, ρουφιάνος και παπαγαλάκι σε περιμένει στη γωνία.\nΤέλος μια και μιλάμε για βια θα επιστρέψω στην Αμερική με κάτι που συχνά παραβλέπουν όλοι. Η εικόνα του λευκού νόμιμα οπλοφόρου με το κόκκινο καπελάκι που ουρλιάζει ότι οι αριστεροί κλέψανε τις εκλογές από τον Τραμπ εξελίσσεται σε στερεότυπο αλλά δεν είναι μόνο οι λευκοί με το κόκκινο καπελάκι νόμιμα οπλοφόροι και μάλιστα δεν είναι οι μόνοι που είναι και μέλη της περιβόητης NRA, της Αμερικανικής ένωσης οπλοχρηστών και οπλοφόρων. Προς το παρόν οι τις άλλης πλευράς εμφανίζονται σπάνια αλλά ...αλλά πόσο θα αντέξουν την τόση βια; Και αυτό, για μένα, είναι που θα έπρεπε να τρομάζει και να ανησυχεί όλες τις πλευρές.\n#OviMagazine #Ovi #ThanosKalamidas Ovi+Democracy ovi+society Thanos_Kalamidas Ovi


Τα μέτρα που προωθεί η κυβέρνηση οδηγούν σε ξεκλήρισμα του αγροτικού κόσμου. Ξεκλήρισμα με τη κυριολεκτική σημασία της λέξης. Θα χάσουν οι αγρότες τον κλήρο της γης που έχουν για να δουλεύουν και να τρέφουν της οικογένειές τους. Πρόκειται για μια απολύτως συνειδητή πολιτική επιλογή των μνημονιακών κυβερνήσεων, που σκοπό έχει να συγκεντρωθεί η αγροτική γη σε λίγα χέρια, να γυρίσουμε δηλαδή στις εποχές των κολίγων και των τσιφλικάδων.\nΟ ΣΥΡΙΖΑ απευθύνεται στους αγρότες της περιοχής και όλης της χώρας. Καλεί σε συστράτευση για να αποκρούσουμε το ξεκλήρισμα του αγροτικού κόσμου, για να επεξεργαστούμε και να υλοποιήσουμε το σχέδιο που θα ενεργοποιήσει τον πρωτο¬γενή τομέα και θα ξαναζωντανέψει την ύπαιθρο. Είναι τέτοιες οι εξελίξεις σε ευρω¬παϊκό και διεθνές επίπεδο και τόσο τραγική η κατάσταση στην οποία έχει περιέλθει η χώρα, που καθιστούν εξαιρετικά επείγουσες πολλές διαρθρωτικές αλλαγές και δράσεις.\nΓια μας στον ΣΥΡΙΖΑ, παραγωγική ανασυγκρότηση του πρωτογενούς τομέα σημαίνει:\n• διασύνδεση μεταξύ των κλάδων του πρωτογενή τομέα,\n• ανασύνταξη του συνεταιριστικού κινήματος, πάνω σε νέες βάσεις\n• αλλαγή στα παραγωγικά πρότυπα και στην ποιότητα των προϊόντων,\n• αναδιάρθρωση της κοινοτικής αγροτικής πολιτικής.\n• ορθολογική διαχείριση υδάτων και φυσικών πόρων\n• ορθολογική πολιτική γης, με αναδασμούς, δασικούς χάρτες, προστασία της γης υψηλής παραγωγικότητας,\n• προστασία της βιοποικιλότητας και αντιμετώπιση της διατροφικής υπο¬βάθμισης.\nΣημαίνει, τέλος, υποδομές Υγείας, Εκπαίδευσης και Πολιτισμού στην Περιφέρεια.\nΓιατί δεν μπορεί να υπάρξει βιώσιμη ανάπτυξη του πρωτογενούς τομέα παρα¬γωγής σε μια κοινωνικά, πολιτιστικά και οικονομικά απαξιωμένη ύπαιθρο.\nΕμείς προτείνουμε έναν άλλο δρόμο, ένα δρόμο που προϋποθέτει την αλλαγή νοοτροπίας εκ μέρους μας. Δε ζητάμε να γυρίσουμε στα παλιά, δε θέλουμε να επα¬ναλάβουμε τα λάθη του παρελθόντος.\nΟ δρόμος που προτείνουμε δεν είναι σπαρμένος με ροδοπέταλα. Έχει κόπο και μόχθο. Έχει όμως και την ελπίδα ότι θα ξημερώσει μια καινούργια μέρα.


Η εξομολόγηση της Τζούλιας Νόβα πριν γεννήσει: "Έχω αποφασίσει να..." - Glance\nΗ εξομολόγηση της Τζούλιας Νόβα πριν γεννήσει: “Έχω αποφασίσει να…”\n8 Δεκεμβρίου 2021 11:04\nΣτην εκπομπή Happy Day μίλησε η Τζούλια Νόβα το πρωί της Τετάρτης μία… ανάσα πριν φέρει στον κόσμο το πρώτο της παιδάκι.\nΤο όμορφο μοντέλο διανύει την 40η εβδομάδα της εγκυμοσύνης της και όπως αποκάλυψε έχει βάλει μόλις 14 κιλά.\n«Έχω πάρει 14 κιλά. Είμαι σε φυσιολογικά πλαίσια. Το περιμένουμε. Σήμερα κλείνω τις 40 εβδομάδες. Νιώθω ότι θα καθυστερήσει μερικές μέρες, περίπου μία βδομάδα. Νομίζω θα ετοιμάσω τα πράγματα την τελευταία στιγμή, όταν μου σπάσουν τα νερά», δήλωσε η Τζούλια Νόβα.\n«Το παιδικό δωμάτιο το έχουμε σχεδόν τελειώσει. Μόνο κάποιες λεπτομέρειες μένουν. Θέλω πρώτα να το κάνω τέλειο και μετά να το δείξω. Λιγούρες είχα πάντα, οπότε δεν είδα κάτι διαφορετικό. Στον ύπνο έχω θέμα στο να σηκωθώ. Μέχρι 5μιση μηνών δεν φαινόταν ότι ήμουν έγκυος», αποκάλυψε ακόμα.\n“Έχω αποφασίσει να γεννήσω χωρίς να κάνω επισκληρίδιο”\nΠαράλληλα είπε ότι θα έχει βοήθεια με το μωρό από τη μητέρα τη δική της και του συζύγου της, ενώ αναφέρθηκε και στον τοκετό.\n«Έχω αποφασίσει να γεννήσω χωρίς να κάνω επισκληρίδιο. Εκεί αγχώνομαι λίγο. Θέλω να δοκιμάσω τα όριά μου. Πιστεύω ότι αντέχω τον πόνο. Φοβάμαι και τις ενέσεις. Έχω ενημερώσει τον γιατρό πως ό,τι και να γίνει, όσο κι αν πονάω, είπα ότι δεν θα την κάνω», είπε χαρακτηριστικά.\nΤζούλια Νόβα γέννα\nΤζούλια Νόβα γεννάει\nΤζούλια Νόβα έγκυος\nΤζούλια Νόβα κιλά εγκυμοσύνης\nΤζούλια Νόβα συνέντευξη\nΠροηγούμενο άρθροCelebrity News Nick Cannon: Πέθανε ο 5 μηνών γιος του από όγκο στον εγκέφαλο – Η σπαρακτική ανακοίνωση\nΕπόμενο άρθροCelebrity News Γρηγόρης Αναστασιάδης – Φάρμα: Ο personal trainer με τους κοιλιακούς που ζαλίζουν – Η ηλικία και το Instagram\nΤζούλια Νόβα: Δεν θα πιστεύετε τι δώρο πήρε στην κόρη της!\nΗ Τζούλια Νόβα μοιράστηκε με τους διαδικτυακούς της φίλους το δώρο που πήρε στην κορούλα της. Τι λέτε να είναι αυτό; Την αποκάλυψη την έκανε...\nΤζούλια Νόβα: Αυτό είναι το όνομα που θα δώσει στην νεογέννητη κορούλα της\nΗ Τζούλια Νόβα μίλησε μέσω Skype στην εκπομπή "Mega Καλημέρα" και αποκάλυψε πώς είναι οι πρώτες ημέρες με την νεογέννητη κορούλα της, αλλά και το...\nΜαίρη Καράμπελα - 4 Ιανουαρίου 2022 0\nΘέλετε να δείτε το γουστόζικο και μοντέρνο σπίτι που ζει η Τζούλια Νόβα με τον Μιχάλη Βιτζηλαίο και το μωράκι τους; Η Τζούλια Νόβα είναι...\nΤζούλια Νόβα: Η μαγική Πρωτοχρονιά με το μωράκι της! (Φωτογραφίες)\nΜαίρη Καράμπελα - 2 Ιανουαρίου 2022 0\nΜανούλα για πρώτη φορά έγινε πριν από λίγες ημέρες η Τζούλια Νόβα και η ζωή της άλλαξε για πάντα. Το όμορφο μοντέλο γέννησε την Παρασκευή...


Τετάρτη, 4 Φεβρουαρίου 2015 15:19\nΜετά τον sold-out πρώτο κύκλο παραστάσεων και την παράταση του Ιανουαρίου, ο Μιχάλης Μαθιουδάκης και η Κακή Πίστη από 18 Φεβρουαρίου ανανεώνουν το ραντεβού της Τετάρτης.Σύμφωνα με τη Βικιπαίδεια, Κακή πίστη είναι, κατά την κοινή γλωσσική χρήση του όρου, η έλλειψη ειλικρίνειας και η δολιότητα.Η «κακή πίστη» (mauvaise foi) σημαίνει γενικότερα την εσφαλμένη αντίληψη και πιο συγκεκριμένα ταυτίζεται με την αυτό - εξαπάτηση. Όταν ένα πρόσωπο βρίσκεται σε τέτοια κατάσταση αυτο-εξαπάτησης, το πρόσωπο αυτό ψεύδεται αλλά και είναι το θύμα του ψεύδους ταυτόχρονα. Το one-man show Κακή Πίστη πειραματίζεται με τα όρια του stand-up και αγγίζει και τη συγκίνηση. Κεντρικό άξονα έχει το θλιβερό μικροαστισμό στον οποίο μεγαλώσαμε. Τοτέμ αυτού του μικροαστισμού είναι αυτό το έπιπλο στο σαλόνι. Ξέρετε ποιο έπιπλο.Αυτό. Με τις φωτογραφίες-τρόπαια από τις κορυφαίες στιγμές της οικογενείας, που κάνει παρέλαση όλο το σόι. Αυτό το έπιπλο. Η εξιδανικευμένη κοσμοθεωρία της μάνας μας πάνω σε ένα αντικείμενο. Το κουκλόσπιτο της.Σύλληψη- Ερμηνεία: Μιχάλης ΜαθιουδάκηςΔιάρκεια: 60’\nΟ Μιχάλης Μαθιουδάκης είναι ηθοποιός και έχει συνεργαστεί με τις ομάδες Άσκηση, Pequod, blitz. To 2013-2014 παρουσίασε το πρώτο του stand - up με τίτλο «the heart of man» σε διάφορα μπαρ και θέατρα της Αθήνας. Έχει βραβευτεί με το πρώτο βραβείο κοινού και επιτροπής στο 3ο Stand - Up Comedy Festival. Η Κακή Πίστη παρουσιάστηκε για πρώτη φορά στο πλαίσιο του Bob Theatre Festival τον Μάιο του 2014 στο BIOS. Όλοι οι διαγωνισμοί με προσκλήσεις του culturenow.gr


October 2020 – ΑΝΑΚΕΜ Α.Ε.\nΣτο πλαίσιο ανάπτυξης των δραστηριοτήτων της, το Συλλογικό Σύστημα Εναλλακτικής Διαχείρισης Αποβλήτων Εκσκαφών, Κατασκευών & Κατεδαφίσεων ΑΝΑΚΕΜ Α.Ε. ενδιαφέρεται να προσλάβει Διπλωματούχο Πολιτικό Μηχανικό, για συνεργασία σε υποκατάστημα της εταιρείας στην Π.Ε. Χαλκιδικής.\nΔίπλωμα Πολιτικού Μηχανικού με κατεύθυνση ή Μεταπτυχιακό σε θέματα Περιβάλλοντος\nδεξιότητες επικοινωνίας και συνεργασίας,\nΑυτοψίες σε ιδιωτικά ή δημόσια έργα και σε χώρους παράνομης απόθεσης ΑΕΚΚ.\nΕπικοινωνία και συναντήσεις με Υπηρεσίες του Δημοσίου και της Αυτοδιοίκησης, με φορείς, με τεχνικές εταιρείες και με επιχειρήσεις διαχείρισης αποβλήτων, με στόχο την ενημέρωση και τον έλεγχο των διαδικασιών διαχείρισης των ΑΕΚΚ.\nΔιεκπεραίωση των απαραίτητων ενεργειών έναντι των αρμοδίων αρχών για την καταπολέμηση της ανεξέλεγκτης διάθεσης ΑΕΚΚ.\nΣυνεργασία και συμμετοχή σε συναντήσεις με τα στελέχη της εταιρίας, σύνταξη εκθέσεων απολογισμού.\nΠαρακαλούνται οι υποψήφιοι που έχουν όλα τα παραπάνω προσόντα να αποστείλουν βιογραφικό έως 15/11/2020 στην ηλεκτρονική διεύθυνση job.anakem@gmail.com με την ένδειξη στο θέμα: θέση Πολιτικού Μηχανικού – Χαλκιδική.\nΕισήγηση του Προέδρου της ΑΝΑΚΕΜ Ηλία Δημητριάδη στο σεμινάριο της Περιφέρειας Θεσσαλίας και του ΤΕΕ για τα ΑΕΚΚ\nΜε εκτενή εισήγηση για την παραγωγή και διαχείριση των ΑΕΚΚ στην Περιφέρεια Θεσσαλίας και τον τρόπο υπολογισμού και διαχείρισης των ΑΕΚΚ στα δημόσια και ιδιωτικά έργα συμμετείχε ο Πρόεδρος και Διευθύνων Σύμβουλος της ΑΝΑΚΕΜ σε σεμινάριο στην Λάρισα, στις 17 Σεπτεμβρίου 2020, μετά από πρόσκληση της Περιφέρειας Θεσσαλίας.\nΤο σεμινάριο διοργανώθηκε από την Περιφέρεια Θεσσαλίας και το ΤΕΕ/Τμήμα Κεντρικής και Δυτικής Θεσσαλίας, στο πλαίσιο του Ευρωπαϊκού Προγράμματος CONDEREFF και απευθυνόταν σε μηχανικούς όλων των ειδικοτήτων. Τις εργασίες χαιρέτησε ο Περιφερειάρχης κ. Αγοραστός.


Φορολογική μεταρρύθμιση, συνέχεια στην προχειρότητα - ARTION\nΑρθρογραφίαΦορολογική μεταρρύθμιση, συνέχεια στην προχειρότητα\nΗ προχειρότητα, με την οποία επιτελεί το νομοθετικό έργο της η βουλή, φαίνεται να μην έχει τέλος. Από τον Ιούλιο του 2013, οπότε και ψηφίσθηκαν δύο βασικοί νόμοι, ο Ν.4172 και Ν.4174 και πριν ουσιαστικά εφαρμοστούν στο σύνολό τους, αρκετές από τις διατάξεις τους έχουν ήδη τροποποιηθεί ή ακόμα και καταργηθεί. Στο τρίμηνο ισχύος τους, αντί να φέρουν την περίφημη απλοποίηση της φορολογίας δημιούργησαν τελικά μεγάλη αναστάτωση, λόγω ουσιωδών ελλείψεων που τους καθιστούσαν σε πολλά σημεία ανεφάρμοστους.\nΤρανά παραδείγματα, χωρίς να είναι τα μόνα, ο φόρος υπεραξίας μεταβίβασης ακινήτων, ο φόρος επί των δικαιωμάτων (royalties) αλλά και η διενέργεια παρακράτησης φόρου επί αόριστα περιγραφόμενων υπηρεσιών. Το ίδιο το Ελληνικό Δημόσιο στερήθηκε εκατοντάδες χιλιάδες ευρώ από την αδυναμία σύνταξης συμβολαίων μεταβίβασης ακινήτων, ενώ παράλληλα συνέβαλε στην περαιτέρω μείωση της οικοδομικής δραστηριότητας και κατά συνέπεια στην αύξηση της ανεργίας.\nΟι τροποποιήσεις που επέφερε το πρόσφατα ψηφισθέν πολυνομοσχέδιο και πάλι δεν καλύπτουν όλες τις ασάφειες των διατάξεων που περιέχονται στους προαναφερόμενους νόμους. Είναι κάτι παραπάνω από βέβαιο ότι στους προσεχείς μήνες θα ψηφισθούν νέοι νόμοι, για να μπαλώσουν τα υπάρχοντα κενά. Το απλό και σταθερό φορολογικό καθεστώς για μια ακόμη φορά, ρίχνεται δυστυχώς στις καλένδες. Νόμοι γραμμένοι στο γόνατο και ψηφισμένοι ύστερα από τα πολύωρα trashtvshows που λαμβάνουν χώρα στο εθνικό μας κοινοβούλιο μετά το μεσονύκτιο, μάλλον δικαιώνουν τη λαϊκή ρήση «της νύκτας τα καμώματα τα βλέπει η ημέρα και γελάει». Το τελευταίο χρονικό διάστημα η πολυνομία και η ανυπαρξία εφαρμοστικών εγκυκλίων έχει δημιουργήσει κλίμα δυσπιστίας μεταξύ ελεγκτικού μηχανισμού και φορολογουμένων. Παρατηρείται επίσης, λανθασμένη ερμηνεία των φορολογικών διατάξεων και πολλοί ελεγκτές, μάλλον θα κληθούν να δώσουν εξηγήσεις για υπερβάλλων ζήλο και παράβαση καθήκοντος.\nΣτο παρόν κείμενο θα καταγράψουμε επιγραμματικά τις βασικότερες αλλαγές στο φορολογικό πλαίσιο, βάσει του νέου πολυνομοσχεδίου.\nΑλλαγές στο Κώδικα Φορολογίας εισοδήματος (Κ.Φ.Ε) ν.4172\nΆρθρο 12. Διόρθωση της ρύθμισης για τα «μπλοκάκια». Ως προσδιοριστικός όρος για την ύπαρξη εργασιακής σχέσης για τους σκοπούς του Κ.Φ.Ε., απαλείφεται ο περιορισμός διενέργειας επαγγελματικών δαπανών ύψους έως 9.250€, ενώ προστίθεται όρος να διαφέρει η επαγγελματική εγκατάσταση από την κατοικία του φυσικού προσώπου.\nΆρθρο 24. Τροποποιείται το άρθρο περί φορολογικών αποσβέσεων που αφορούν τις συμβάσεις μίσθωσης.\nΆρθρο 32. Εξαιρούνται από τα τεκμήρια απόκτησης περιουσιακών στοιχείων, οι δωρεές και χορηγίες προς κοινωφελή ιδρύματα.\nΆρθρο 41. Τροποποιούνται και αναμορφώνονται ριζικά οι διατάξεις που αφορούν τη μεταβίβαση ακινήτων. Από το φόρο υπεραξίας ακινήτων εξαιρούνται τα ακίνητα που αποκτήθηκαν πριν το έτος 1995. Επίσης υπάρχουν σημαντικές αλλαγές στο τρόπο υπολογισμού της αξίας κτήσης και της μείωσης της αξίας σε συνδυασμό με τα έτη διακράτησης. Καθορίζεται αφορολόγητο 25.000 €, εφόσον ο φορολογούμενος διακράτησε το ακίνητο για πέντε τουλάχιστον έτη.\nΆρθρο 42. Εξαιρούνται από το φόρο υπεραξίας μεταβίβασης οι εισηγμένες στο χρηματιστήριο μετοχές, εφόσον έχουν αποκτηθεί μετά την 1.1.2009 και ο μεταβιβάζων δεν κατέχει μετοχές άνω του 0,5 % του μετοχικού κεφαλαίου της εταιρείας.\nΆρθρο 47. Προβλέπεται η απαλλαγή από το φόρο της υπεραξίας που αποκτούν από την μεταβίβαση ομολογιακών δανείων και εντόκων γραμματίων του Ελληνικού Δημοσίου, νομικά πρόσωπα ή νομικές οντότητες που δεν είναι φορολογικοί κάτοικοι Ελλάδας και δεν διατηρούν στην Ελλάδα μόνιμη εγκατάσταση.\nΆρθρο 62. Τα νομικά πρόσωπα ή οι νομικές οντότητες που είναι φορολογικοί κάτοικοι Ελλάδας ή έχουν μόνιμη εγκατάσταση στην Ελλάδα και λαμβάνουν αμοιβές για δικαιώματα (royalties ) δεν υπόκεινται σε παρακράτηση.\nΆρθρο 64. Για τις αμοιβές που εισπράττονται από τον εργολήπτες κατασκευής κάθε είδους τεχνικών έργων και ενοικιαστών δημοσίων, δημοτικών και κοινοτικών ή λιμενικών προσόδων ο συντελεστής είναι 3% επί της αξίαςτου υπό κατασκευή έργου ή μισθώματος, ανεξαρτήτως αν ο λήπτης της αμοιβής είναι φυσικό ή νομικό πρόσωπο ή νομική οντότητα. Επίσης στο ίδιο άρθρο προβλέπεται απαλλαγή από την υποχρέωση παρακράτησης για ποσά μικρότερα των 300 ευρώ.\nΆρθρο 72. Φορολογία αποθεματικών υπό διαμόρφωση.\nΣτη παράγραφο 31 του άρθρου αυτού ορίζεται ρητά ότι «Ειδικά για τα εισοδήματα που αποκτήθηκαν από 1.1.2013 έως 31.12.2013 εξακολουθούν να ισχύουν οι διατάξεις της παρ.7 του άρθρου 4 του ν.2238 / 94 και οι εκδοθείσες κατά εξουσιοδότηση αυτού υπουργικές αποφάσεις». Δηλαδή, εισοδήματα από την εκμίσθωση ακινήτων και από τόκους δανείων που θεωρούνται ότι έχουν αποκτηθεί κατά τις διατάξεις του παρόντος και τα οποία αποδεδειγμένα δεν έχουν εισπραχθεί από το δικαιούχο, επιτρέπεται να μη συνυπολογίζονται στο συνολικό καθαρό εισόδημα του, εφόσον εκχωρηθούν στο Δημόσιο χωρίς αντάλλαγμα.\nΑλλαγές στο Κώδικα Φορολογικής Διαδικασίας (ΚΦΔ) Ν.4174/2013\nΆρθρο 54. Περιορισμός του προστίμου στα 250€ από 1.000€ (απλογραφικά βιβλία) και στα 500€ από 2.500€ (διπλογραφικά βιβλία) σε περίπτωση εκπρόθεσμης υποβολής φορολογικής δήλωσης, δήλωσης παρακράτησης φόρου, μη άμεσης παροχής πληροφοριών ή στοιχείων σε αίτημα της Φορολογικής Αρχής, μη γνωστοποίησης στη Φορολογική Διοίκηση του φορολογικού εκπροσώπου και μη έκδοσης ή ανακριβούς έκδοσης απόδειξης λιανικής πώλησης ή επαγγελματικών στοιχείων. Στην περίπτωση ανακριβούς ή μη έκδοσης φορολογικών στοιχείων τίθεται ανώτατο πρόστιμο 30.000€ ανά φορολογικό έλεγχο.\nΣε περίπτωση εκπρόθεσμης τροποποιητικής δήλωσης ΦΠΑ ή δήλωσης παρακρατούμενου φόρου, δεν επιβάλλονται τα ανωτέρω πρόστιμα εφόσον είχε υποβληθεί εγκαίρως η αρχική δήλωση.\nΆρθρο 59. Σε περίπτωση που ο υπόχρεος απόδοσης παρακρατηθέντος φόρου, δεν απέδωσε το φόρο αυτόν εντός της νόμιμης προθεσμίας προς πληρωμή, υπόκειται σε πρόστιμο ίσο με το ποσό του φόρου που δεν αποδόθηκε. Η προηγούμενη διάταξη όριζε επιβολή του προστίμου και πλέον καθίσταται σαφές ότι στη συγκεκριμένη περίπτωση δεν είναι αναγκαία η τήρηση ιδιαίτερης διοικητικής διαδικασίας.\nΆρθρο 62. Εφόσον, για την ίδια παράβαση, επιβάλλονται, σύμφωνα με τον Κώδικα, περισσότερα πρόστιμα, υπερισχύει η διάταξη που προβλέπει το μεγαλύτερο πρόστιμο.\nΑλλαγές στον Φ.Π.Α\nΆρθρο 38. Οι αγρότες φυσικά πρόσωπα που δεν ασκούν άλλη δραστηριότητα για την οποία υποχρεούνται στην τήρηση βιβλίων και έκδοση στοιχείων, σύμφωνα με τη φορολογική νομοθεσία, υποβάλλουν μόνο εκκαθαριστική δήλωση ΦΠΑ.\nΣτο σημείο αυτό δεν μπορούμε να μην σχολιάσουμε, ότι η ανωτέρω διάταξη εφόσον υπάρχει απαλλαγή από την τήρηση βιβλίων, μάλλον είναι ανεφάρμοστη στην πράξη.\nΑλλαγές στον Κώδικα Είσπραξης Δημόσιων Εσόδων\nΆρθρο 9. Αμελείται η κατάσχεση ακινήτων καθώς και η κατάσχεση κινητών στα χέρια του οφειλέτη, εφόσον το συνολικό ύψος του χρέους υπολείπεται των πεντακοσίων (500) ευρώ, από 300 ευρώ που ήταν. Κατασχέσεις που έχουν επιβληθεί μέχρι την προηγούμενη ημέρα ισχύος των διατάξεων αυτών, σε βάρος οφειλετών, για συνολικές οφειλές μικρότερες του ανωτέρω ποσού, αίρονται μετά από αίτηση τους.\nΆρθρο 9. Δεν χωρεί κατάσχεση μισθών, συντάξεων και ασφαλιστικών βοηθημάτων, που καταβάλλονται περιοδικά, εφόσον το ποσό αυτών μηνιαίως είναι μικρότερο των χιλίων πεντακοσίων (1.500) ευρώ, από 1.000 ευρώ που ήταν, στις περιπτώσεις δε που υπερβαίνει το ποσό αυτό, επιτρέπεται η κατάσχεση επί του 1/4 αυτών, το εναπομένον όμως ποσό δεν μπορεί να είναι κατώτερο των χιλίων πεντακοσίων (1.500) ευρώ. Κατασχέσεις που έχουν επιβληθεί, μέχρι την προηγούμενη ημέρα ισχύος των διατάξεων αυτών, σε βάρος των οφειλετών που υπάγονται στην ανωτέρω περίπτωση, περιορίζονται μετά από αίτηση τους.


Ροδόχρους Νόσος - Ο Δρόμος για την Θεραπεία\nΕίναι μία νόσος που χαρακτηρίζεται από ερυθρότητα του προσώπου και μερικές φορές οίδημα. Συχνά, αλλά λανθασμένα λέγεται και "ακμή του ενήλικος". Συνήθως αρχίζει με ερυθρότητα στο κέντρο του προσώπου που σιγά - σιγά επεκτείνεται στα μάγουλα και στο πηγούνι. Αργότερα εμφανίζονται μόνιμες ευρυαγγείες (μικρά, διατεταμένα τριχοειδή αγγεία) και σπυριά σαν της ακμής με ή χωρίς πύο.\nΣε αντίθεση με την ακμή δεν υπάρχουν φαγέσωρες (τα μαύρα και τα άσπρα "μπιμπίκια"), Όταν η νόσος εγκατασταθεί για πρώτη φορά, ο ασθενής υποφέρει από επεισόδια παροδικής ερυθρότητας του προσώπου (flushings). Όταν το δέρμα χάσει το φυσιολογικό του χρώμα και γίνει μόνιμα ερυθρό ή αρχίζουν να εμφανίζονται σπυράκια, είναι καλύτερα να ζητήσετε τη γνώμη ενός δερματολόγου. Η κατάσταση από μόνη της δεν μπορεί να αναστραφεί και διαρκεί για χρόνια. Χωρίς θεραπεία επιδεινώνεται συνεχώς.\nΠως αναγνωρίζεται η νόσος;\nΚαθώς εξελίσσεται η νόσος εμφανίζονται σπυράκια με ή χωρίς πύο (Ροδόχρους Ακμή, βλ. Φωτο) και μόνιμες ευρυαγγείες. Συχνά συνοδεύεται από λιπαρό δέρμα και πιθανώς πιτυρίδα.\nΣε προχωρημένο στάδιο αναπτύσσεται μια κατάσταση που λέγεται ρινόφυμα. Χαρακτηρίζεται από διογκωμένη, ερυθρή μύτη. Το ρινόφυμα σπάνια εμφανίζεται σε γυναίκες.\nΣε ποσοστό που μπορεί να φτάσει το 50% προσβάλλονται και τα μάτια. Περίπου μισοί ασθενείς πάσχουν από επιπεφυκίτιδα. Εάν η κατάσταση μείνει χωρίς θεραπεία, μπορεί να υπάρξουν επιπλοκές που μπορεί να απειλήσουν και την όραση (κερατίτιδες κλπ).\nΠοιοι βρίσκονται σε κίνδυνο να εμφανίσουν τη νόσο;\nΗ ροδόχρους νόσος, που είναι σπάνια στη παιδική ηλικία, αναπτύσσεται αργά με την πάροδο του χρόνου. Στα πρώτα στάδια, μπορεί μόνο να υπάρχει μια τάση για ερυθρότητα (flushing) του προσώπου, μια ruddy complexion, ή μια εξαιρετική ευαισθησία στα καλλυντικά.\nYποψήφιοι να εμφανίσουν τη νόσο είναι πιο πολύ οι ανοιχτόχρωμοι ενήλικες, ιδίως οι γυναίκες, μεταξύ των ηλικιών 30-50. Φυσικά μπορεί να προσβληθούν άνδρες και γυναίκες οποιασδήποτε ηλικίας. Μερικές περιπτώσεις σε γυναίκες, έχουν συνδεθεί αιτιολογικά με την εμμηνόπαυση.\nΤο flushing μπορεί να το προκαλέσουν και έντονα συναισθήματα, μια έντονη στιγμή, θυμός ή φόβος.\nΟρισμένα φάρμακα που προκαλούν αγγειοδιαστολή στο δέρμα, μπορεί να επιδεινώσουν τη νόσο. Το ίδιο και οι δυνατές κορτιζονούχες κρέμες.\nΤι θα πρέπει να αποφεύγουν οι ασθενείς;\nΜερικοί παράγοντες μπορεί να επιδεινώσουν την κατάσταση:\nΤα οινοπνευματώδη, τα πικάντικα με πολλά καρυκεύματα φαγητά, ζεστά ποτά και ροφήματα, το κάπνισμα, όλα θα επιδεινώσουν το flushing.\nΗ έκθεση στην υπεριώδη ακτινοβολία του ήλιου πρέπει να περιοριστεί, όπως και η έκθεση σε πολύ ζεστό ή πολύ κρύο περιβάλλον.\nΌχι στο τρίψιμο ή στο μασάζ του προσώπου.\nΑποφυγή ερεθιστικών καλλυντικών και προσεκτική χρήση των sprays για τα μαλλιά.\nΕίναι εντυπωσιακό το πόσοι άνθρωποι έχουν τη νόσο και το αγνοούν παντελώς. Μάλιστα βλέπω ασθενείς που ταλαιπωρούνται με τα οφθαλμολογικά τους προβλήματα και τρέχουν από οφθαλμίατρο σε οφθαλμίατρο χωρίς να μπορούν να βρουν το αίτιο της οφθαλμοπάθειάς τους.\nΟι δερματολόγοι συνιστούν συνήθως μια συνδυαστική θεραπεία. Η θεραπεία σκοπό έχει να σταματήσει την εξέλιξη της νόσου ή ακόμα και να την αναστρέψει. Η "αυτοδιάγνωση" και η "αυτοθεραπεία" με διάφορες κρέμες του εμπορίου, δεν συνιστώνται και μπορεί να επιδεινώσουν το πρόβλημα.\nΖελέ και κρέμες δίνονται από τον δερματολόγο. Μια καλή βελτίωση με τοπική θεραπεία, φαίνεται μετά από 2 μήνες θεραπείας.\nΟι κορτιζονούχες κρέμες βοηθούν, αλλά πρέπει να χρησιμοποιούνται σύμφωνα με τις οδηγίες του δερματολόγου.\nΑντιβίωση χρειάζεται σε πιο σοβαρές περιπτώσεις και συνήθως τα αποτελέσματα είναι εντυπωσιακά. Το ίδιο εντυπωσιακά εξαφανίζονται και τα ενοχλήματα από τα μάτια. Μερικοί άνθρωποι χρειάζεται να κάνουν χρόνια συντήρηση με λίγη αντιβίωση.\nΟι ευρυαγγείες μπορεί να θεραπευτούν με διαθερμοπηξία ή laser.\nΤα καθημερινά προϊόντα περιποίησης του προσώπου όπως σαπούνια, αντηλιακά, ενυδατικές κρέμες κλπ, δεν θα πρέπει να περιέχουν αλκοόλ ή άλλες ερεθιστικές ουσίες.\nΤο αντηλιακό θα πρέπει να φοριέται 365 ημέρες το χρόνο.\nΤο ρινόφυμα θεραπεύεται συνήθως χειρουργικά, με laser ή διαθερμοπηξία, ακολούθως μια δερματοαπόξεση, θα βελτιώσει την εμφάνιση. Μερικές φορές, το ρινόφυμα ξαναγίνεται.\nΤο κλειδί για την επιτυχή αντιμετώπιση της νόσου, είναι η πιστή εφαρμογή των οδηγιών του δερματολόγου. Όσο πιο γρήγορα αναζητηθεί η δερματολογική βοήθεια, τόσο πιο εύκολα αντιμετωπίζεται η νόσος.\nΠερισσότερα σε αυτή την κατηγορία: « Τριχόπτωση: Αίτια & Αντιμετώπιση\tΚνίδωση: Τι πρέπει να γνωρίζετε »


5 συμβουλές Instagram για να βοηθήσετε στην ανάπτυξη της επωνυμίας και της επιχείρησής σας 2020\n5 συμβουλές Instagram για να βοηθήσετε στην ανάπτυξη της επωνυμίας και της επιχείρησής σας\nΜείνετε και η επιχείρησή σας από την ταχύτερα αναπτυσσόμενη πλατφόρμα κοινωνικών μέσων;\nΤο Instagram, η δημοφιλής εφαρμογή κοινής χρήσης φωτογραφιών και βίντεο, μετρά 700 εκατομμύρια μηνιαίους ενεργούς χρήστες - και αυξάνεται. Περισσότερο από το 80 τοις εκατό αυτών των χρηστών ακολουθούν μια επιχείρηση στην εφαρμογή, καθιστώντας την ιδανική πλατφόρμα για τους ιδιοκτήτες μικρών επιχειρήσεων να προσεγγίζουν πιθανούς πελάτες.\nΗ εταιρεία μου πραγματοποίησε πρόσφατα μια δημοσκόπηση που διαπίστωσε ότι μόνο το 24% των ιδιοκτητών μικρών επιχειρήσεων περιλαμβάνουν το Instagram στο μάρκετινγκ κοινωνικών μέσων. Δυστυχώς, ο λόγος αυτής της καθυστέρησης μπορεί να είναι ότι πολλοί ιδιοκτήτες επιχειρήσεων δεν γνωρίζουν πώς να ξεκινήσουν. Σχεδόν το 40 τοις εκατό λένε ότι απλά δεν ξέρουν πώς να χρησιμοποιούν το Instagram.\nΜην εκφοβίζεστε. Το Instagram είναι εύκολο στη χρήση. Και με τόσους πολλούς άλλους ιδιοκτήτες επιχειρήσεων που κάθονται στο περιθώριο, τώρα είναι η ώρα να προχωρήσετε μπροστά από τους ανταγωνιστές σας και να αρχίσετε να συνδέεστε με πελάτες στο Instagram. Αυτές οι συμβουλές θα σας βοηθήσουν να ξεκινήσετε.\n1. Δημιουργήστε έναν επαγγελματικό λογαριασμό\nΑφού δημιουργήσετε ένα βασικό προφίλ Instagram (ή αν έχετε ήδη), θα θελήσετε να το αναβαθμίσετε σε λογαριασμό Instagram για επιχειρήσεις. Αυτό θα σας δώσει πρόσβαση σε λειτουργίες που δεν διαθέτουν οι προσωπικοί χρήστες. Με έναν λογαριασμό Instagram για επιχειρήσεις μπορείτε:\nΠροσθέστε οδηγίες στην επιχείρησή σας στο προφίλ σας Διευκολύνετε τους οπαδούς να επικοινωνήσουν μαζί σας με ένα πάτημα Πρόσβαση στα εργαλεία ανάλυσης του Instagram Προώθηση των δημοσιεύσεών σας με διαφημιστικές καμπάνιες\nΌσον αφορά το περιεχόμενο, πιθανότατα θέλετε να διατηρήσετε τις προσωπικές φωτογραφίες που μοιράζεστε με την οικογένεια και τους φίλους σας από τις επαγγελματικές αναρτήσεις που μοιράζεστε με τους πελάτες. Μπορείτε να διαχειριστείτε έως και πέντε λογαριασμούς Instagram από μία εφαρμογή, διευκολύνοντας την εναλλαγή μεταξύ επαγγελματικών και προσωπικών λογαριασμών ή πολλών επαγγελματικών λογαριασμών εάν έχετε πολλές τοποθεσίες ή σειρές προϊόντων.\n2. Ξεκινήστε μια συνομιλία\nΤο Instagram είναι κυρίως μια οπτική πλατφόρμα, αλλά μπορείτε επίσης να χρησιμοποιήσετε κείμενο για να συνδεθείτε με πελάτες. Όταν μοιράζεστε μια ανάρτηση, συμπεριλάβετε μια ερώτηση στη λεζάντα φωτογραφιών και ζητήστε από τους πελάτες σας να απαντήσουν στην ενότητα σχολίων. Όταν δημοσιεύουν ένα σχόλιο, βεβαιωθείτε ότι έχετε απαντήσει. Κάντε μια συνομιλία.\nΘα πρέπει επίσης να προσέξετε τι λένε οι πελάτες για εσάς σε άλλους λογαριασμούς Instagram. Εάν μοιράζονται μια εικόνα με την τοποθεσία της επιχείρησής σας ή σας επισημαίνουν σε μια ανάρτηση, θα λάβετε μια ειδοποίηση. Μεταβείτε στην ανάρτηση αυτού του ατόμου και προσθέστε ένα σχόλιο ευχαριστώντας τους για την επιχείρησή του.\n3. Χρησιμοποιήστε τα σωστά Hashtags\nHashtags - λέξεις ή φράσεις που προηγούνται του συμβόλου "#" - χρησιμοποιούνται για την κατηγοριοποίηση αναρτήσεων σε κοινωνικές πλατφόρμες όπως το Instagram. Η χρήση των σωστών hashtags θα βοηθήσει νέους οπαδούς να βρουν την επιχείρησή σας. Για παράδειγμα, εάν ένας δυνητικός πελάτης πατήσει το hashtag #OutdoorKitchen σε μια ανάρτηση άλλου σχεδιαστή τοπίου, θα δει μια λίστα με όλες τις αναρτήσεις με αυτό το hashtag - συμπεριλαμβανομένης της δικής σας.\nΟι ιδιοκτήτες μικρών επιχειρήσεων πρέπει να χρησιμοποιούν κοινά hashtag που σχετίζονται με την επιχείρησή τους:\nΗ βιομηχανία ή ο τομέας σας, όπως #Plumbing, #Remodelling ή #LandscapeDesignΤα προϊόντα σας, όπως #Cabinets, #SwimmingPools ή #FurnitureΕιδικά χαρακτηριστικά ή ιδιότητες, όπως #MadeInAmerica, #Handmade ή #ShopLocal\nΕνώ μπορείτε να δημιουργήσετε οποιοδήποτε hashtag θέλετε, δεν θα έχει κανένα αποτέλεσμα εάν άλλοι δεν ξέρουν να χρησιμοποιούν ή αναζητούν το hashtag σας. Επομένως, εάν δημιουργήσετε ένα μοναδικό hashtag για την επιχείρησή σας, βεβαιωθείτε ότι το προωθείτε στον ιστότοπό σας, στα ενημερωτικά δελτία μέσω email ή με οθόνες στο κατάστημα.\n4. Προσθέστε την τοποθεσία σας\nΌταν μοιράζεστε μια φωτογραφία ή βίντεο στο Instagram, μπορείτε να επισημάνετε την εικόνα με την τοποθεσία στην οποία τραβήχτηκε. Οι αναρτήσεις με ετικέτα στην τοποθεσία της εταιρείας σας θα εμφανίζουν το όνομα και τη διεύθυνσή σας ακριβώς πάνω από την εικόνα. Στη συνέχεια, οι χρήστες του Instagram μπορούν να πατήσουν το όνομα της τοποθεσίας σας και να δουν:\nΗ τοποθεσία σας σε χάρτη άλλες φωτογραφίες και βίντεο που έχετε επισημάνει μαζί με τις πληροφορίες της επιχείρησής σας Φωτογραφίες και βίντεο που έχουν επισημάνει οι πελάτες σας μαζί με τις πληροφορίες της επιχείρησής σας\nΕίναι εύκολο να προσθέσετε μια τοποθεσία στις αναρτήσεις σας. Αναζητήστε την επιλογή "Προσθήκη τοποθεσίας" όταν ετοιμάζεστε να μοιραστείτε μια νέα φωτογραφία ή βίντεο. Μια λίστα προτεινόμενων τοποθεσιών θα εμφανιστεί κάτω από αυτήν την προτροπή. εάν η επιχείρησή σας είναι καταχωρημένη, πατήστε για να την προσθέσετε στην εικόνα σας. Εάν η εταιρεία σας δεν εμφανίζεται αυτόματα, πατήστε "Αναζήτηση" ή "Προσθήκη τοποθεσίας" για μια μεγαλύτερη λίστα προτεινόμενων τοποθεσιών.\n5. Πείτε την ιστορία σας\nΤο Instagram Stories είναι μια δυνατότητα που επιτρέπει στους χρήστες να δημιουργούν προβολές διαφανειών χρησιμοποιώντας φωτογραφίες, βίντεο, κείμενο και γραφικά. Οι ιστορίες εμφανίζονται στην κορυφή της ροής ενός χρήστη - ένα σημαντικό μέρος για να τραβήξετε την προσοχή των οπαδών σας.\nΚάθε ιστορία εξαφανίζεται μετά από 24 ώρες, καθιστώντας την μια καλή βιτρίνα για οπτικό περιεχόμενο τόσο άμεσο όσο και προσωρινό, όπως:\nΕκδρομές στο παρασκήνιο της επιχείρησής σας, Εισαγωγές νέων μελών της ομάδας, Επίδειξη νέων προϊόντων ή υπηρεσιών, Έγκαιρες ειδήσεις, όπως ένα μεγάλο άνοιγμα, πώληση ή εκδήλωση\nΓια να δημιουργήσετε μια ιστορία, πατήστε το κουμπί "Η ιστορία σας" πάνω αριστερά στην αρχική οθόνη του Instagram. Από εδώ μπορείτε να εγγράψετε ένα βίντεο ή εάν σύρετε προς τα κάτω μπορείτε να επιλέξετε από φωτογραφίες που τραβήξατε πρόσφατα. Μπορείτε να προσθέσετε κείμενο, να σχεδιάσετε πάνω από τις φωτογραφίες ή τα βίντεό σας με το εργαλείο βαφής ή να προσθέσετε διασκεδαστικά γραφικά αυτοκόλλητα.\nΈνα μεγάλο πλεονέκτημα των Ιστοριών: Σε αντίθεση με τις κανονικές αναρτήσεις, μπορείτε να δείτε πόσα άτομα βλέπουν την ιστορία σας μαζί με τα ονόματά τους, ώστε να γνωρίζετε ακριβώς ποιοι πελάτες προσεγγίζετε στο Instagram.\nΤο Instagram μπορεί να είναι ένα πολύτιμο εργαλείο μάρκετινγκ για ιδιοκτήτες μικρών επιχειρήσεων και αυξάνεται καθημερινά σε δημοτικότητα. Βεβαιωθείτε ότι δεν έχετε μείνει πίσω. Ακολουθώντας αυτές τις συμβουλές, μπορείτε να ξεκινήσετε σήμερα, να πείτε οπτικά την ιστορία της επιχείρησής σας και να δημιουργήσετε σχέσεις με πελάτες.\nΕμπιστεύτηκα ότι εκτιμήσατε αυτό το άρθρο, μοιραστείτε τις σκέψεις σας μαζί μου αφήνοντας μου μια παρατήρηση από κάτω και μην διστάσετε να το μεταδώσετε σε άλλους.\nΣε περίπτωση που ανακαλύψατε αυτό το άρθρο πολύτιμα, παρακαλούμε να το μεταδώσετε στους συντρόφους σας. Λάβετε υπόψη ότι μπορείτε να χειροκροτήσετε έως και 50 φορές - έχει πραγματικά μεγάλη επίδραση για μένα\nΠώς ξεκινάτε μια επιχείρηση που βασίζεται σε εφαρμογές χωρίς ομάδα προγραμματισμού;Μπορούν οι χρήστες να γνωρίζουν εάν έχετε κάνει αναζήτηση στα προφίλ τους στο Instagram; Διαφορετικά, γιατί θα εμφανίζονταν στις προτάσεις μου στο Facebook;Πώς μπορώ να δημοσιεύσω ιστορίες στο Instagram και το Snapchat ταυτόχρονα;Σε ποιο αρχείο αποθηκεύονται οι ληφθείσες εικόνες και βίντεο στο WhatsApp στο τηλέφωνο Jio;Γιατί το Snapchat αποθηκεύει τις συνομιλίες μου;Ποιοι είναι οι διάφοροι τρόποι προώθησης των μικρών επιχειρήσεων στο Instagram σύμφωνα με τον Sean Juhl;Υπάρχει τρόπος να χρησιμοποιήσετε μια παλιά έκδοση του WhatsApp χωρίς να κατεβάσετε τους νέους περιορισμούς;Αν κάποιος προσπαθούσε να μου πειράξει, πώς θα μπορούσε να μου στείλει βίντεο στο Facebook ή να ζητήσει βοήθεια από τους ήχους WhatsApp;\nΠώς μια φιλονικία ομαδικής συνομιλίας για το whatsapp ενέπνευσε μια συγκέντρωση γυμνασίουΓιατί παραβιάστηκε ο λογαριασμός μου στο Instagram;Chatbot στο Facebook Messenger με το Dialogflow της Google (χωρίς κωδικοποίηση)Αυτοματισμός μάρκετινγκ InstagramΑπόσπασμα Δευτέρα: Μια εικόνα αξίζει 100 δισεκατομμύρια δολάρια - Στο InstagramΑυτή η νέα δυνατότητα Instagram θα αλλάξει τον τρόπο που βλέπετε τους ακόλουθους σαςAttn: Dudes - Τρεις τρόποι αύξησης αγώνων, μηνυμάτων και ημερομηνιών στο Tinder10 hacks μάρκετινγκ Instagram (συμβουλές για σνακ)


ΕΚΕΙ ΠΟΥ ΑΛΛΑΖΩ ΖΩΕΣ: ΜΙΑ ΦΛΕΓΟΜΕΝΗ ΧΩΡΑ\nΑναρτήθηκε από ΜΑΡΙΑ ΧΡΟΝΙΑΡΗ στις 2:40 π.μ.\nΣΤΑΥΡΟΣ ΣΤΑΥΡΟΠΟΥΛΟΣ 5 Ιουλίου 2012 - 9:13 π.μ.\nΝα μην φοβάσαι. Ασε το φεγγάρι να κάνει αυτό που καλά γνωρίζει. Να ξοδεύει το χρώμα του. Στα μαλλιά σου.\n(καμιά φορά όμως να αλλάζεις την βαφή - γιατί πιάνει ψαλίδα)\nΜΑΡΙΑ ΧΡΟΝΙΑΡΗ 5 Ιουλίου 2012 - 11:49 π.μ.


Αποκαλύψεις-φωτιά από ξένο άσο για όπλα, μπράβους και μαύρο... - Sportdog.gr - Αθλητικά Νέα | Ειδήσεις | Sport\n15/03/18 - 17:43\nΑποκαλύψεις-φωτιά από ξένο άσο για όπλα, μπράβους και μαύρο χρήμα στο ελληνικό ποδόσφαιρο!\nΔεν μας τιμούν τα όσα είπε σε ξένο Μέσο...\nΟ ποδοσφαιριστής του Αστέρα Αμαλιάδας, Ντιέγκο Τόρες, μίλησε στην ισπανική εφημερίδα «La Voz de Galicia» για τα τεκταινόμενα στο ελληνικό ποδόσφαιρο.\nΟ Ισπανός άσος, που στο παρελθόν έχει αγωνιστεί επίσης σε Καλλιθέα, Αιολικό, Ηρακλή Ψαχνών και Νέστο Χρυσούπολης, τόνισε ότι έχει δει πολλάκις παράγοντες να οπλοφορούν, όπως ο Ιβάν Σαββίδης, ενώ έκανε αποκαλύψεις για μαύρο χρήμα και ομάδες που δεν πληρώνουν συμβόλαια.\nΟ Σαββίδης δεν είναι ο μόνος που φέρει όπλα. Το βλέπεις ακόμη και στις μικρότερες κατηγορίες. Άνθρωποι που δουλεύουν με αυτόν τον τρόπο, περικυκλωμένοι μόνιμα από μπράβους με πιστόλι. Απειλούν άλλες ομάδες που μπορεί να μην παίζουν για τίποτα. Εγώ, έχω δει όπλα στα αποδυτήρια (αναφερόμενος στην περίοδο που έπαιζε στον Ηρακλή Ψαχνών, σύμφωνα με την εφημερίδα) και όταν το είπα σε συμπαίκτες μου, κατάλαβα ότι δεν ήμουν ο μόνος.\nΟ φόβος που έχουν οι ελληνικές ομάδες είναι να τους αποβάλλουν από τις ευρωπαϊκές διοργανώσεις. Ειλικρινά, πιστεύω ότι τον πρόεδρο του ΠΑΟΚ θα τον τιμωρήσουν και θα του επιβάλουν πρόστιμο, αλλά θα το κανονίσουν "από πίσω". Θα δώσουν μια εκδοχή στα ΜΜΕ, αλλά θα αποφασίσουν άλλο πράγμα. Είναι πολύ δύσκολο να προκαλέσεις ζημιά σε ένα τόσο ισχυρό άνθρωπο, όπως ο Σαββίδης, ο οποίος έχει σχέση με τον Πούτιν.\nΕίναι ένα μικρό γκρουπ ισχυρών που ελέγχει τα πάντα. Υπάρχει πολλή διαφθορά. Αγοράζουν διαιτητές, αγοράζουν ανθρώπους της ΕΠΟ. Στην πρώτη κατηγορία, το 70% των ομάδων δεν πληρώνει συμβόλαιο. Ίσως, στους δέκα μήνες να σου πληρώσουν τους πέντε. Κάθε φορά και χειρότερα. Από τη δεύτερη κατηγορία, μόνο οι δυο-τρεις πρώτες πληρώνουν τακτικά. Από αυτές που είναι κάτω, δεν πληρώνουν τίποτα όλη τη σεζόν. Μέσα σε λίγα χρόνια, αν αυτό δεν αλλάξει, θα υπάρχει μόνο η πρώτη κατηγορία και όλα τα υπόλοιπα θα είναι ερασιτεχνικά.\nΚάνεις για παράδειγμα ένα επαγγελματικό συμβόλαιο 2.000 ευρώ και σου βάζουν τον ελάχιστο μισθό που απαιτεί η ΕΠΟ, 600 ευρώ. Τα υπόλοιπα 1.400 σου τα δίνουν μαύρα. Κυκλοφορεί πολύ χρήμα με αυτόν τον τρόπο. Και υπάρχουν πολλές ομάδες που σου πληρώνουν ένα ποσό όταν υπογράφεις και το υπόλοιπο όταν φεύγεις».